text:
Ingabe iBhayibheli liyizwi likaNkulunkulu ngokweqiniso na?
Umbuzo: "Ingabe iBhayibheli liyizwi likaNkulunkulu ngokweqiniso na?"
Impendulo: Impendulo yethu yalombuzo ayizukuveza nje kuphela indlela esemqoka ngayo iBhayibheli ezimpilweni zethu, kodwa nendlela ethinta ngayo impilo yethu ngokwaphakade. Uma iBhayibheli liyiliZwi likaNkulunkulu ngempela, ngalokho ke sifanele ukulihlonipha, silidadishe, silithobele, futhi silethembe ngokuphelele. Uma iBhayibheli liyiliZwi likaNkulunkulu ukulidebesela lona kusho ukudebesela uNkulunkulu uqobo Lwakhe.
Ukuthi uNkulunkulu wasipha iBhayibheli, kuyinkomba yothando Lwakhe kithi. Igama elithi “isambulo” lisho ukuthi uNkulunkulu wazambula kubantu ukuthi yena unjani nokuthi futhi singabuthola kanjani ubudlelwane obulungile Naye. Lezizinto besingenakuzazi ukuba uNkulunkulu akazambulanga kithi ngeBhayibheli. Noma ngabe ukuzambula kukaNkulunkulu eBhayibhelini kwenzeka ngezikhathi ezingaba ngaphezu kweminyaka engama 1500 eyadlule, kodwa isaqukethe konke okudingwa nguMuntu ukuba amazi uNkulunkulu ukuze abe nobudlelwane obulungile Naye. Uma ngabe iBhayibheli liyiLizwi likaNkulunkulu ngokweqiniso, ngakho ke liyisishayamthetho ezindabeni eziphathelene nokukholwa, enqubeni yenkolo nsekuziphatheni kahle.
Umbuzo esifanele ukuzibuza wona ngowokuthi, singaqiniseka kanjani ukuthi iBhayibheli liyiLizwi likaNkulunkulu hhayi incwadi nje enhle? Yini eyenza iBhayibheli yehluke ezincwadini ezinye nje zezinkolo ezahlukeneyo ezike zabhalwa? Bukhona yini ubufakazi obungaqinisekisa ukuthi iBhayibheli liyiLizwi likaNkulunkulu? Lena yimibuzo efanele ukubhekisiswa uma sifuna ukuqinisekisa lenkulumo ethi iBhayibheli liyiLizwi qobo likaNkulunkulu, liphefumulelwe Nguye, futhi lilungele ngokuphelele ukuqondisa izindaba zokukholwa nokuhamba ekukholweni.
Akunakuthandabuzwa ngokuthi iBhayibheli liyazisho lona ukuthi lilyiLizwi likaNkulunkulu. Lokhu kungabonwa encwadini II KuThimothewu II 3:15-17 lapho kuthi khona, “…kusukela ebuntwaneni wazi imibhalo engcwele enamandla okukuhlakaniphisa, kube yinsindiso ngokukholwa kuKristu Jesu. Yonke imibhalo iphefumulelwe nguNkulunkulu ilungele ukufundisa, nokusola, nokuqondisa, nokuyala ekulungeni, ukuze umuntu kaNkulunkulu apheleliselwe yonke imisebenzi emihle.”
Ukuze siphendule lemibuzo sifanele sibhekisise ubufakazi ngaphakathi nangaphandle obufakazela ukuthi iBhayibheli liyiLizwi likaNkulunkulu. Ubufakazi obungaphakathi yilezo zinto eziphakathi eBhayibhelini ezifakazela ukuvela kwalo ngokwemvelo kaNkulunkulu. Ubufakazi obunjalo ke bokuqala bubonakala ekubenimunye noma ekubumbaneni kwayo iBhayibheli. Noma ngabe iBhayibheli yakhiwe ngezincwadi ezingama 66 ezizimele, zibhalwe zatholakala emazwenikazi amathathu, zibhalwe ngezilimi ezintathu ezahlukene, futhi ibhalwe ngaphezu kweminyaka engama 1500, yabhalwa ngababhali abagaphezu kuka 40 (beqhamuka ezindaweni ezahlukene), iBhayibheli yilona lodwa elinokubumbana kusukela ekuqaleni kuze kube sekugcineni ngaphandle kokuziphikisa. Lolubumbano lwezincwadi lwenza iBhayibheli yehluke kwezinye izincwadi kube ngubufakazi bemvelo yokulotshiwe yilabobantu ababeqhutshwa nguNkulunkulu ukubhala amazwi Akhe.
Obunye ubufakazi bangaphakathi obuqinisa ukuthi Ibhayibheli liyiLizwi likaNkulunkulu bubonakala eziprofethweni ezibhaliwe kuyo. IBhayibheli liqukethe iziprofetho eziningi eziqondene nekusasa lezizwe ngezizwe okufaka nezwe lakwaIsrayeli kuze kube yikusasa lamadolobha athize, nekusasa labantu bonke, nokubuya kwalowo oyakuba uMesiya, uMsindisi hhayi kaIsrayeli kuphela kodwa yabo bonke abakholwa Nguye. Iziprofetho zeBhayibheli ziphelele futhi ziyagcwaliseka, azifanani nalezo ezitholakala kwezinye izincwadi zezinkolo ezinye noma lezo ezake zenziwa yindoda eyayibizwa ngokuthi u Nostradamus. Zingaphezu kwamakhulu amathathu iziprofetho ngoJesu Kristu eTestamenteni elidala nje lodwa. Akuprofethwanga nje kuphela lapho wayeyozalelwa khona nomndeni wayezoqhamuka kuwo, kodwa nokuthi uyokufa kanjani nokuthi uyovuka ngosuku lwesithathu. Ayikho ke indlela elula nje engachaza ngalokhu kugcwaliseka kwaleziziprofetho eBhayibhelini ngaphandle kokuthi kwenziwa ngokwasezulwini. Ayikho incwadi yankolo thize enalelikhono nokujula kweziprofetho ngaphandle kweBhayibheli.
Ubufakazi besithathu obungaphakathi eBhayibhelini obukhomba imvelaphi yalo bubonakala emandleni nokuba yisishayamthetho ngokungathandabuzwa. Noma ngabe lobubufakazi bungabonakala ingathi buvela ohlangothini olulodwa noma nganxanye kunalobo osekukhulunywe ngabo, nabo bunamandla okufakazela imvelaphi yeBhayibheli. IBhayibheli linokuba yisishayamthetho ukweqa zonke ezinye izincwadi zezinkolothize ezike zabhalwa. Lokhu kubonakala ngenedlela izimpilo eziningi eziguqulwe ngayo ngofunda nje iBhayibheli. Ababanjwe yizidakwa mizwa bakhululiwe, izoni ziqondiswa yilo, izigelekeqe ziguqukile, nenzondo iphendulwe uthando ngokulifunda iBhayibheli. Lokhu kukhomba ukuthi iBhayibheli linamandla aguqulayo ngoba liyiLizwi likaNkulunkulu.
Ngaphandle kwalobubufakazi obutholakala ngaphakathi eBhayibhelini bokuthi liyiLizwi likaNkulunkului, kunalobo obutholaka ngaphandle. Obokuqala ubufakazi ngumlando walo iBhayibheli. Ngokuba iBhayibheli ligcwele umlando ngezinto eziningi, lomlando ungalandelelwa uhlolwe ubuqiniso bawo njengazo zonke ezinye izincwadi zemilando. Ekusetshenzisweni kohlelo loqinisekisa umlando ngokumba izinto eziqgibekileyo nalokho okubhaliwe, umlando obhalwe eBhayibhelini ufunyanwe uyiqiniso ezikhathini eziningi. Futhi lobubufakazi yibona obenza iBhayibheli libe yincwadi ebhalwe ngokujula nokuhleleka ngomlando wezizwe kanye nempilo eseyadlula. Lokhu kwenza ukuba iBhayibheli livele liyiqiniso maqondana nezindaba zabakholwayo, nezimfundiso, futhi lokhu kugcwalisa ukuthi liyiLizwi likaNkulunkulu.
Obunye ubufakazi obungaphandle obuqinisa ukuthi iBhayibheli liyiLizwi likaNkulunkulu wubuqotho balabobantu ababhala lona iBhayibheli. Njengoba sike sasho, uNkulunkulu wasebenzisa abantu ababevela ezindaweni ezahlukeneyo ukuba babhale amazwi Akhe. Uma ke sicubungula izimpilo zalabobantu, asikho isizathu esingenza sibangabaze ukuthi babengathemebekanga. Uma sibhekisisa impilo yabo futhi siqaphela nokuthi babelungele nokufa (ukufa ngesihlungu) befela lokho ababekholelwa kukho, kuyakhnya ukuthi laba bantukazana nje kodwa ababethembekile babekholelwa ukuthi uNkulunkulu wayekhulumile kubo. Amadoda ayebhala iTestamente elisha namakholwa amanye amaningi (KwabaseKorinte 15:6) balazi iqiniso lenshumayelo yabo ngokuba babembonile futhi babehlezi naye uJesu Kristu emvakokuvuka Kwakhe ekufeni. Lenguquko yokubona uKristu oVusiwe kwaba nensayeya enkulu kulamadoda. Basuka ekucasheni ngokwesaba baba ngabalungele ngisho ukufa ngalokho uNkulunkulu ayekwambule kubo. Izimpilo nokufa kwabo kuyafakaza ukuthi iBhayibheli liyiLizwi likaNkulunkulu.
Ubufakazi bokugcina obuqinisekisa ukuthi iBhayibheli liyiLizwi likaNkulunkulu wukungapheliswa kwayo iBhayibheli. Ngokuba iBhayibheli imqoka nokuthi ke izisho ukuba iyiLizwi likaNkulunkulu ibhekane nokuhlaselwa nokwezama ukuyiqeda kunazo zonke izincwadi ezikhona. Kusukela kubaPhathizwe baseRoma abanjengo Diocletian, kuya kuma Khomanisi kuze kube kulabo abazibiza ngokuthi “abangenankolo” banamuhla, iBhayibheli limi kuze kube namuhla ikhiqizwa kakhulu emhlabeni wonke.
Ezikhathini zonke kuze kube namuhla kunalabo abangakholelwa eBhayibhelini, bona balithatha nje ngokuthi yincwadi yemizekeliso, kodwa uhlelo lomlando walokho okumbiwe phansi luayqinisekisa ukuthi ingumlando oyiqiniso. Abaphambene nalo bahlasela ukufundisa kwalo bathi lisemumva futhi liphelelwe yisikhathi, kodwa ukufundisa kwalo ngokulunga nobuqotho kube nemiphumela emihle kulo lonke uluntu namasiko emhlabeni wonke. Nanamuhla iBhayibheli isahlaselwa ngosoSayensi, abfunda inqgondo nabezepolitiki, kodwa lisasho lona leoqiniso lasendulo eliyiqiniso nakulesisikhathi. Lean yincwadi eseyiphendule izimpilo zabantu kuyo yonke leminyaka eseyedlule i 2000. Noma ngabe labo abaphambene nayo beyihlasela kanjani, bezama ukuyibhubhisa, iBhayibheli iyilokhu inamandla futhi iyiqiniso efanelwa nayiso lesisikhathi njengoba yayinjalo. Ukuhleleka nokuqinisa kwayo kusenjalo, okufakazela khona ukuthi liyiLizwi likaNkulunkulu. Kungasimanaglisi ke ukuthi noma iBhayibheli lihlaselwa kangaka, lisenjalo alishintshi, alipheliswa. UJesu wathi ngalo, “kuyakudlula izulu nomhlaba, kepha amzwi ami akayikudlula” (NgokukaMarku 13:31). Emva kokulandela nokubukisisa bonke lobufakazi, umuntu akathandabuzi ukusho ukuthi “Yebo iBhayibheli liyiLizwi likaNkulunkulu ngokweqiniso.”
Buyela ekhasini lekhaya lesiZulu
Ingabe iBhayibheli liyizwi likaNkulunkulu ngokweqiniso na?


c: text/html

text:
Uthembisa okuhle ngomnotho oLundiComment on this story
LUNGI LANGA
UFISA ukubona isikhumulo sezindiza sasoLundi siletha intuthuko kule ndawo owesifazane osiphethe.
UNksz Thembi Hadebe (52) owengamele ukusebenza kwesikhumulo iPrince Mangosuthu Buthelezi Airport, oNdini unamaphupho amakhulu ngalesi sikhumulo njengoba ethi singanomthelela omkhulu ekuthuthukiseni abakhelene naso.
“Yize kuyisikhumulo esincane kodwa ngithemba ukuthi kuningi okungenziwa yiso ekuletheni izivakashi zaphesheya lapha kanti lokhu ngibona kuyikho okungaletha intuthuko,” kusho uNksz Hadebe.
Abaningi bangabona lokhu akushoyo kuyiphupho elisekude kakhulu ukufezeka ngoba amabhanoyi alesi sikhumulo asasebenza phakathi koLundi noMgungundlovu kuphela.
Uthe baphezu kwezinhlelo zokuhambela eThekwini.
Lokhu kuzodala ukuthi babe namabhanoyi azofinyelela esikhumulweni sezindiza saseThekwini iVirginia.
Ngaphambi kokuthatha izintambo zokuphatha lesi sikhumulo wayesebenza kwezezimali eMnyangweni wezeMpilo KwaZulu-Natal.
Wayeka lapho sekudingeka ukuthi asuke ayosebenzela emahhovisi alo Mnyango eMgungundlovu.
Uthe ukuthola isicelo sokuthi ayosebenzela ngaphandle kwasekhaya akumphathanga kahle ngoba kwasekufanele ashiye umndeni wakhe ikakhulu unina.
“Ngase ngibonile ukuthi ngeke ngikwazi ukushiya umama kuthe uma kuqhamuka ithuba lokuthi ngisebenze esikhumulweni lapha oLundi ngalithatha ngazo zombili,” kusho uNksz Hadebe.
Uthe angena nakho kulesi sikhundla kwakunguthando nesifiso sokubona lesi sikhumulo sidlondlobala siba yinto ezofukula umnotho wasoLundi.
Kwakungekuningi ayekwazi ngomsebenzi wokuphatha isikhumulo ngoba yinto ayengakaze ayibonele eduze.
Uthe ubonga uNkulunkulu ngokumnika amandla okuqhubeka nomsebenzi wakhe kulesi sikhumulo.
Uzichaza njengomuntu ozinikelayo emsebenzini wakhe futhi yikho lokhu okumsizile ekutheni akwazi ukumelana nomsebenzi awenzayo.
Ngaphandle kwalokho uthe ihhovisi likaNdunankulu waKwaZulu- Natal, uDkt Zweli Mkhize lixhase lesi khumulo ngemali nangosizo lwabantu abangongoti emkhakheni wezindiza ukuze basizane noNksz Hadebe.
Omunye walabo ngoti nguMnuz Chris McLean wePR Africa osasebenzisana naye namanje. Uthe kuncane ayengakwazi ukukwenza ngaphandle kwalolu sizo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines

robotstxt: allowed

filter: keep


text:
Babeka imibono ehlukene ngoNzamaComment on this story
SIMPHIWE NGUBANE
YEHLUKENE imibono emaqenjini aphikisayo kuMasipala weTheku ngekusasa lomphathi wamaphoyisa ongundabamlonyeni kulezi zinsuku uKhomishana Eugene Nzama ongafunwa ngabasebenzi abaphethe kanye nosomatekisi.
I-DA ithi isahleli ezwini eyalishumayela kusukela kusaphethe iMenenja eseyahamba uDkt Mike Sutcliffe ukuthi akaxoshwe uNzama bese kusungulwa uphenyo ngezinkinga ezikhungethe lo mbutho ezinye zazo ezidalulwe ngumbiko wenkohlakalo iManase Report.
IPhini likaSihlalo weKhokhasi kwi-DA eThekwini, uMnuz Zwakele Mncwango, lithi maningi kakhulu amaphoyisa abengamfuni uNzama nangeneme ngaye njengoba emsola nangenkohlakalo.
Lo mholi uthi yize bekuqonda ukuthi uNzama unelungelo njengawo wonke omunye umsebenzi kodwa akaxoshwe ngoba “kuyacaca ukuthi inkinga akuyena uNzama kuphela kodwa nangaphakathi izinto zomapeketwane”.
“Leli hlazo lokuteleka kwamaphoyisa akuyona nje into eyehlisa isithunzi sikaNzama nalo mbutho kodwa wonke uMasipala. Kuyishwa ukuthi sekujwayelekile ukuthi kubonakale amaphoyisa kaMasipala eshiya umsebenzi wawo agcwale iCity Hall ebhikishela umphathi wawo okunogcobho ebuholini bakhe,” kusho uMncwango.
I-IFP ngomlomo kaSihlalo weKhokhasi wayo, uMnuz Mdu Nkosi, ithi akangaqale axoshwe uNzama engakanikwa ithuba lokuthi aziphendulele ngasolwa ngakho.
Uthi kuyacaca ukuthi le nto inenhlese yezepolitiki yingakho bathuka ngesikhathi emiswa emsebenzini baphinde bambona esebuyiselwa ngaphandle kwencazelo eqondile.
“Akanikwe ithuba lokuthi achazele umphakathi ukuthi yini le abayibangayo namaphoyisa akhe. Inkinga ngalo Masipala wukuthi izinto uyazifihla yingakho nosomatekisi bevuka indlobane beteleka okugcina sekuhlukumezeka nomphakathi ongangene kulezi zinto,” usho kanje.
Amakhulu amaphoyisa kaMasipala angaphansi kwenyunyana iSouth African Municipal Workers’ Union (Samwu) avuka indlobane ngoLwesihlanu kwama nse ukuhamba kwezimoto emgwaqeni uDkt Pixley KaSeme (West Street) ngaseCity Hall ebhikishela ukuba kuxoshwe uNzama, kuqashwe ngokugcwele amaphoyisa osekuneminyaka esebenza ngezinkontileka futhi kuphenywe izikhulu zalo mbutho ngenkohlakalo.
Kwaze kwalamula ukufika kweMeya uMnuz James Nxumalo eyacela la maphoyisa ukuba abanike amasonto amabili ukuze babhekane nalezi zinkinga.
Phambilini uNzama wathi kunabantu abafuna ukumsoconga ngoba engafuni ukudansela isiginci sabo uma enza umsebenzi wakhe. Wathi uthola ukusatshiswa ngaso sonke isikhathi.
UNobhala weSamwu KwaZulu-Natal, uMnuz Jaycee Ncanana, unqumele ugwayi katiki wezinsuku ezingu-14 lo mkhandlu ukuba uphendule izimfuno zamaphoyisa kungenjalo bazoyinyomfa ngesiteleka esingasukumi phansi ezinsukwini ezizayo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Amadlozi
Ukuthola Abantwana
Umuntu Engakazalwa
Lapho Umuntu Ezalwa Nalapho Esanda Kuzalwa
Ukulungisela Ukuba Umuntu Azale Axube Abafana Namantombazane
Ukwabiwa Kwemisebenzi
Okusemqoka Okwenziwa Ngumuntu Nokwenzeka kuye Ngaphambi kokuba Aganwe/Agane
Ukomula
Ukubuthwa Kwezinsizwa
Ukubekwa KweNkosi
Ukusoka
Ukujutshwa Kwezintombi
Izigaba Zezintombi
Ukuqomisa Nokuqoma
Ukubalekela - Ukudla
Izinkomo Ukuthwala Intombi
Ukulobelana
Nokukhonziselana
Kwezithandani
Ukuhlolwa Kwezintombi
Ukulungiselelwa Komgcagco
Ukukhehla
Ukucimela
Ukweluka
Ukugcagca
Ukugezisa - Ukwaba Umganisi
Umbondo
Impilo Yasekhaya
Inhlonipho
Ubunyanga
Ezenkolo
Isicoco
Ukufa
Inyathelo Lenkosi
Ukufa
Njengoba nalapho esazalwa umuntu kwenziwa imininingwane eminingi, nalapho esehambile emhlabeni, uphelekezelwa ngendlela ethathelayo, kugcinwe amasiko wonkana ngemfanelo.
Ukungcwaba - Kuqala ithuna lalimbiwa ngokukhela, kushone eceleni, kwakheke indlwana. Umuntu wabe embozwa ngesikhumba senkomo yokugeza izandla, eyayihlatshwa eseshonile.
Lapho kumbiwa ithuna lomnumzane (elalimbiwa eduze kwesibaya) oshonile, inkosana yayihlubula igwaze ngomkhonto empundwini yesibaya ime njalo kuze kuphele ukumba. Umnumzane wayekhishwa endlini esefunjathiswe izinhlamvu zamabele, zommbila, zezindumba, ukuze acelele abasele ukudla kwaleziThutha lapho ayeseya khona.
Lapho kufiwe kwakuzilwa okuningi - ungathintwa umhlabathi, kungathezwa, kungahlakulwa, kungashaywa khwela, njalo, njalo. Amakhosikazi kamufi ayephuma endlini egaxe zonke izevatho zakhe, ephethe namahawu, eholwa ngumndlunkulu.
Ithuna laligqitshwa bese kuthi lingakagcwali kufakwe insika isinqunyiwe. Phela insika yayisumbulwa lapho sekushone umnumzane, ukukhombisa ukuthi nensika yekhaya isiphangalele. Abazongcwaba-ke babelahla amagade ngamunye ngamunye bevalelisa.
Lapho inkosi ikhotheme - Kwakungamenyezelwa ukugula kweNkosi kwaZulu. Futhi kwakuthiwa iyadunguzela nje. Lokhu kwakushiwo ngisho isishonile imbala.
Zaziphela nezinyanga ezintathu kungabikiwe ukuthi iNkosi isikhotheme. Lokhu kwakwenzelwa ukuba zingasizakali ezinye izizwe zizohlasela isizwe singakabi naNkosi. Endlini lapho kwakuhlala khona isidumbu seNkosi kwakuhlala amadoda amadala ehleze eshisa amathambo enzela ukugqiba iphunga. Isidumbu sasisongwa ngezikhumba zezinkabi.
Lapho isishonile iNkosi kwakuhlatshwa izinkabi zomgando wonke amalanga, ngayinye njalo nje. Amabutho ayeze atshelwe sekuphela inyanga yesithathu. Kufihlwe nje futhi, kwenziwa amalungiselelo okuba kuze kubekwe enye iNkosi.
Ukungcwatshwa kweNkosi - Indlinza lalimbiwa yizinduna ngamageja anemisuka. Lalimbiwa enhla komuzi. Lalishanelwa phakathi lapho selimbiwe. Kwakuqale kubulawe amadoda azophelekezela iNkosi. Isidumbu seNkosi sasingeniswa yizinduna ezinkulu eqodini. Zonke izinto zeNkosi ezembathwayo futhi zabe zigqitshwa. Phezu kwedlinza kwabe kutshalwa noma umnsinsi. Bese kubuyelwa kahle-ke.
Emva komngcwabo - Indlinza leNkosi labe leluswa kakhulu, kubekwa amabutho ayelala khona. Kwakungafanele nje ngisho nomhlabathi wedlinza uthathwe ngumthakathi ayothakatha ngawo.
Okulandela umngcwabo kubantu jikelele - Ngakusasa amakhosikazi omufi ayesiwa emfuleni ayogundwa amakhanda. Ayethi angabuya bese kuphuma omakoti abasebancane bayokukha umuzi ozogxotshwa. Umuzi lona wawelukwa ube sasigqoko bese uthi khaxa ekhanda lowesifazane. Ngalo lolusuku futhi kwakuhlatshwa inkomo yegqibo. Amadoda ayebiya ngosaba ethuneni atshale nomuthi okuthiwa ngumphafa.
Ukuhlanjiswa kofelweyo - Nalo leli lalenziwa lapho kubuywa emangcwabeni. Kwakuhlatshwa imbuzi. Lembuzi yayidliwa namakhubalo. Yayiphekwa ivuthwe ithi du bese kubizwa bonke abomkhaya. Bese kusikwa isitho esithile sibe ngamaqashana amancane. Yilowo bese ethatha iqatha ngesinye isandla, ngesinye athathe ikhubalo. Alume ngapha nangapha bese ehlafuna kanyekanye. Babekwenza baze baphele bonke abomkhaya lokhu. Bayasuka lapho-ke sebeyidla nje yonke-ke inyama manje bengasayishebi nakhubalo. Leli siko lalenzelwa ukuba kuphume umoya omubi njengoba kukhona osuke eshonile ekhaya, banasele bangavelelwa ngamashwa.
Ukukhalelana - Lapho kushoniwe kwaZulu kwakusuka abantu ekudeni bazokhala. Noma sekuphele iminyaka eminingi, uma ningazange nibonane nomuntu owashonelwa, kufanele uqale ukhuze umhlola.
Ukwelapha amakhosikazi - Amakhosikazi ayelashwa ukuze akwazi nokuzila isikhathi esifanele, eshonelwe ngumnumzane. Wayefa ozama ukungaziphathi kahle kulamakhosikazi ngesikhathi esazilile. Kwakuvamile ukuba umnumzane azilelwe iminyaka emibili.
Ukungena - Lelisiko kwakungelokuba umfowabo mufi abheke izingane nomuzi womfowabo aze athathe inkosikazi yakhe nayo ibe kanye nowakhe. Abesifazane babekhishwa imithi kuqala leyo ababelashwe ngayo ekushoneni komyeni wabo.


text:
I-Safa igcine ngokusikhokhela isangoma
2012-05-31 14:03
Johannesburg - Isangoma uS'bonelo Madela uphumele obala wathi iSouth African Football Association igcine isikhokhile isikweletu sayo, okuchaza ukuthi amashobolo bazowezwa ngendaba, kubika iKickOff.com.
UMadela yisangoma esizokhumbuleka ngokusola iSafa ngokungasikhokheli kulandela ukuthi eyinikeze umuthi wokuwina imidlalo ngesikhathi kunemidlalo yeNdebe yoMhlaba ka-2010, kodwa manje uthi ujabule kakhulu kanti nesizwe singaqala sehlise amaphaphu.
"Bangikhokhela imali yami," kusho uMadela, kodwa wanqaba ukuphawula ngokunaba.
UMadela uthi ngonyaka odlule 'wasebenza' inkundla yezemidlalo eBloemfontein, nalapho iBafana yashaya khona iFrance ngo 2-1 wabe esekhokhelwa u-R10 000 esikhundleni sika-R100 000 okwavunyelwana ngawo.
UMadela uthi 'umfana' wakhe ngeke asabanikeza inkinga abafana bakaPitso Mosimane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kulimale 42 engozini yeloli
2012-06-06 14:43
Johannesburg - Abantu abangu-42 abasebenza epulazini balimalile ngesikhathi bewa besuka phezulu elolini ebelibathwele beya emsebenzini eBethlehem, kusho abosizo lokuqala ngoLwesithathu.
Okhulumela abakwa-ER24 u-Andre Visser uthi abasebenzi bebethwele ngeloli elivuleke emaceleni ngesikhathi kwenzeka ingozi bewa belimala.
UVisser uthi abasebenzi abangu-11 bathole imihuzuko kwathi abangu-31 bathola amanxeba amambi.
Imbangela yengozi ayikazeki okwamanje.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Kuphoxeke abaningi kuvalwa eMakhehleniComment on this story
SIZWE BLOSE
ABATHANDI bobumnandi asebekhulile ngeminyaka baphoxekile ngokuvalwa kwendawo abebehlanganela kuyona yokucima ukoma obekubuye kutholakale kuyona nokuya ngasethunjini ebizwa ngokuthi yiseMakhehleni ebiseReunion ngasesikhumulweni sezindiza esidala, eThekwini.
NgeSonto le ndawo beyigcwele kushoda nendawo yokunyathela kuhlangene bonke abathandi bobumnandi abebevamise ukuza kuyo bezovalelisana okokugcina ngaphansi kophahla lwaseMakhehleni.
Le ndawo ibivame ukuhanjelwa yizikhulu zezinkampani, izikhulu zikahulumeni nabasebenzi abasebenza imisebenzi eseqophelweni. Le ndawo ibisifana nenkundla yokuyonikezana ngamakhadi amabhizinisi.
Ivalwa nje bese iqala nokuzakhela ugazi nasentsheni esiqede isikole efuna umsebenzi ngoba beyazi ukuthi abaqondisi bezinkampani bebetholakala kule ndawo.
Yize abantu bebebonakala ukuthi sibahlukumeze kakhulu isinqumo sokuvala le ndawo kodwa badanse kwaze kwaba yiyo leyo ndaba, uDJ Muntu ubelokhu eziqhululile izingoma zakudala, ubona ukuthi ubakhumbuza mzukwana.
Umbuzo obusezindebeni zabathandi bobumnandi bewuthi, sebezoyaphi manje njengoba sekuvalwa le ndawo.
UDifa Buthelezi obengumnikazi wale ndawo uthe kabakasithathi isinqumo ngokuthi bazoya kuphi.
“Yize singakazi ukuthi siya kuphi kodwa ngingakuqinisekisa ukuthi le ndawo seyivaliwe,” kusho uDifa.
Mayelana nokuthi le ndawo ivalelweni uthe ngeke akwazi ukusho ngoba kukhona amata-satasa ngakho. Ngokwemitho-mbo yeSolezwe kuthiwa abantu abakhele le ndawo bebekhala kakhulu ngomsindo.
UDJ Muntu ovamise ukudlala kule ndawo uthe bagqemeke engeqiwa ntwala ngokuvalwa kwaseMakhehleni kwazise ngokusebenza kwabo njengoDJ kuba namasenti abawatholayo.
“Asethembe ukuthi uDifa uzokuza nesu lokuyivula kwenye indawo le ndawo yaseMakhehleni,” kukhala uDJ Muntu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kwenzekani emuva kokufa?
Umbuzo: "Kwenzekani emuva kokufa?"
Impendulo: Phakathi kwethu aMakholwa wobuKrestu, kunekudideka okuningi ngokuthi kwenzekani emuva kokufa. Abanye bathi emuva kokufa sonke siyalala kuze kuba usuku lokwahlulela kokogcina, emuva kwalokho wonke umutu uzothunyelwa eZulwini noma eSihogweni. Abanye bathi uma uqeda ukufa, uyagwetshwa bese uthunyelwa lapho bewusebenzela khona. Abanye bakholwela ukuthi uma umuntu efa umphefumulo noma umoya wakhe uthunyelwa endaweni yokulinda okwesikhashana iZulu noma iSihogo, ukulindela ukuvuswa kokugcina, nokwahlulelwa kokugcina nendawo yabo yokugcina. Lithini iBhayibheli ngokwenzeka emuva kokufa?
Okokuqala, Abakholwa iNkosi uJesu Krestu, Izwi likaNkulunkulu lithi emuva kokufa abakholwayo imimoya noma umphefumulo uthathwa uye eZulwini ngoba izona zabo zithethelelwe ngokwamukele uJesu njengoMsindisi (uJohane 3; 16, 18; 36). Ngokuba ukufa kwabakholwayo ‘ ‘ukusuka emzimbeni bese siya ekhaya siyoba neNkosi. “ (2 AbaseKhorinthe 5; 6- 8; AbaseFiliphi 1; 23). Kodwa – ke izahluko ezinjengo 1 AbaseKhorinthe 15; 50- 54 ne 1 BaseThesalonika 4; 13 – 17 ichaza ukuthi abakholwayo bazovuswa banikwe imizimba ekhazimusilweyo. Uma abakholwayo bazobanoKrestu emuva kokufa, Iyini inhloso yokuvuka kwabafileyo? Kungathi lapho umoya noma umphefumulo wabakholwayo uya kuKrestu masinyane, umzimba wenyama uhlala ethuneni “ulele“.
Ekuvusweni kwabakholwayo, umzimba wenyama uyavuswa, ukhazimuliswe bese uhlanganiswa nomoya noma umphefumulo. Umzimba ohlanganisiwe nokhazimulisiwe kuba umzimba – umoya – umphefumulo uzonikezwa abakholwayo kuze kube phakade emazulwini amasha kanye nasemhlabeni omusha. (Isambulo 21 – 24)
Okwesibili, kulabo abangakamukelanga uJesu njenkosi nomsindisi, ukufa kusho ukujeziswa kuze kube phakade. Kodwa – ke, njengephakade lamakholwa, abangakholwa nabo kubonakala ngathi nabo emuva kokufa bathunyelwa endaweni yokulinda yesikhashana, balindele ukuvuswa kwabafileyo, ukugwetshwa, kanye nephakade labo, incwadi kaLuka 16; 22 – 23 ichaza umuntu wesicebi ukuthi wahlukumezeka masinyane emuva kokufa kwakhe. iSambulo 20; 11 – 15 uchaza ukuthi nabo abangazange bakholwa bazovuswa kwabafileyo, bahlulelwe esihlalweni esikhulu sobukhosi, futhi baphonswe echibini elikhulu lomlilo. Abangakholwa abathunyelwa esihogweni masinyane kodwa bayakwahlulelwa nokujeziswa. Ngakhoke, noma abangakholwayo abaphonselwa echibini lomlilo kodwa bona bayakhandleka kakhulu. Sibona ngesicebi esakhala, “Mina ngisosizini olukhulu kulomlilo (uLuka 16; 24).
Ngokunjalo, emva kokufa umuntu uhlala endaweni yokulinda yesikhashana iZulu noma isiHogo. Emva kwalendawo yesikhashana, ukuvuka kokugcina, iphakade lakho ngeke laguquka. Indawo ye liphakade iyona eguqukayo. Abakholwayo ibona abanelungelo lokungena emazulwini amasha noma emhlabeni omusha.(Isambulo 21; 1). Abangakholwa bazothunyelwa echibini lomlilo. (iSambulo 20; 11 – 15). Lezi izindawo zokugcina zabantu - lokhu kuyokhethwa yibona abantu ukuthi bamukele uJesu Krestu yedwa njengo Msindisi (uMatewu 25; 46; johane 3; 36)
Buyela ekhasini lekhaya lesiZulu
Kwenzekani emuva kokufa?


text:
Umbutho wezempi eDRC uhlasele amavukelambuso
2012-05-18 12:07
Goma - Umbutho wezempi eDemocratic Republic of Congo uhlasela izindawo okusolakala ukuthi ziyisizinda zamavukelambuso alwisana nawo, kusho umthombo kulo mbutho.
Umbutho wezempi uhlasele ngeziqhumane ezinamandla ezintabeni zaseMbuzi naseTchanzu esifundazweni iNord-Kivu kanti akukho muntu obalwisile.
Okhulumela labo shayasibhamu uthi yize kulimale idlanzana, kodwa abasatshiswa ngenyoka efile.
"Besilokhu siqaphile lapho besimi ngakhona," kusho uVianney Kazarana, etshela i-AFP.
La mavukelambuso, okusolakala ukuthi abalelwa emakhulwini, ankanise emngceleni weRwanda ne-Uganda.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter


text:
UMokonyane ukhale ngabahlukumezi
2013-02-25 16:50
Johannesburg - UNdunakulu waseGauteng uNomvula Mokonyane, ukhulume wagxeka umkhuba wokudlwengulwa kwabesifazane, ngesikhathi ethula inkulumo yekhe yokuvula isiShayamthetho sesifundazwe.
UMokonyane uthi icala lokubulala elibhekene nomgijimi u-Oscar Pistorius kanye nalelo lokubulawa kwentombazane yaseBredasdorp u-Anene Booysen, ngamacala abengadingekile, nabeke kambi iNingizimu Afrika, kwamanye amazwe.
UPistorius ungaphandle ngebheyili ka-R1 million, ubhekene necala lokubulala intombi yakhe uReeva Steenkamp, owabulawa ngeValentine’s Day.
UPistorius uthi ukudubula kwaba yiphutha.
UMokonyane uthi amaphoyisa asebenza kangcono ekulweni nobugebengu, uma umphakathi usebenzisana nawo.
Undunankulu uthi izehlakalo zakamuva zikhomba ngokusobala ukuthi ukuhlukunyezwa kwabesifazane akunamngcele futhi akuyi ngokuthi umuntu ungusaziwayo kangakanani.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ufuna izimpendulo umama kaReeva
2013-02-18 10:07
Johannesburg - Umama wentombi ka-Oscar Pistorius ebulewe uReeva Steenkamp, uthi ufuna izimpendulo ekuthini kungani indodakazi yakhe ibulawe ngale ndlela.
"Ngobani ingane yami encane? Kwenzekeleni lokhu? Ukwenzeleni lokhu, bekwenzakaleni?” kukhala umama kamufi uJune Steenkamp.
Umufi wabulawelwa emzini wesoka lakhe, kanti umsolwa nguye uqobo umsubathi uPistorius.
Kumanje umsolwa ubhekene necala lokubulala, kulindeleke ukuthi afake isicelo sebheyili, uma esevela ngaphambi kwenkantolo ngoLwesibili.
"Kuningi ebekusamele akwenze, manje akasekho. Kanjalo nje, akasekho...ngokuphazima nje kweso akasekho. Akekho umuntu obefana naye,” kukhala umama etshela iphephandaba iThe Times, esemzini wakhe oseSeaview, ePort Elizabeth.
"Engikufunayo yizimpendulo qha. Ngifuna ukwazi ukuthi kwenzekeni indodakazi yethu enhle kangaka ize ife kabuhlungu kangaka.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bathungelwe ngomlilo eKhayelitsha
2012-03-20 12:01
Cape Town - Amadoda amathathu athungelwe ngomlilo asha eKhayelitsha, esifundazweni saseWestern Cape, kusho amaphoyisa ngoLwesibili.
Okhulumela amaphoyisa uNovember Filander uthi abashonile bagaxwe amathayi bashiswa.
Uthi bonke batholakale ngakujantshi wesitimela eNkanini, eHarare, ngoMsombuluko ebusuku.
"Abashonile bebezungezwe ngumphakathi, okholwa wukuthi bayathinteka ezehlakalweni zokuhlukumeza ezenzeka endaweni."
Oyedwa kulaba ushonele endaweni yesehlakalo kwathi ababili bashonela esibhedlela.
Akekho oseboshiwe ngalokhu.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Uzotalajwa owenze ucansi engashadile
2012-09-04 16:32
Male - Inkantolo yaseMaldive isikhiphe umyalelo wokuthi italajwe ngumphakathi intombazane eneminyaka engu-16 ubudala evume icala lokuya ocansini ingashadile.
Intombazane lena ilahlwe yicala ngaphansi komthetho iSharia, ogcinwa ngabenkolo yamaSulumane, umndeni wayo uyimpimpe ukuthi iye ocansini nowesilisa oneminyaka engu-29 ubudala.
Lokhu kwenzeka ngenyanga kaJulayi, umlisa ugwetshwe iminyaka eyishumi ebhadla ejele.
Umthetho lona ugxekwa kakhulu ngabe-United Nation kanti kuthiwa intombazane ingase inqabe ukutalajwa bese ikhetha ukugqunywa endlini izinyanga eziyisishiyagalombili.
Inkantolo inqume ukuthi lona anikelwe emphakathini ayoshaywa, uma esehlanganise iminyaka engu-18 ubudala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AFP


text:
Ibhungu lilandisa ngesiphepho eKZN
2013-02-13 12:01
Mlondi Radebe, The Witness
Durban - Ibhungu laseMsinga lithi namanje asisuki emqondweni walo isithombe sezihlobo salo ebezigugulwa ngamanzi ezikhukhula kulandela ukuhlasela kwesiphepho kuleya ndawo ngoMsombuluko ebusuku.
Amaphoyisa angabatshuzi athole isidumbu soyedwa ngoLwesibili, kanti ababili basadukile.
Elandisa ngalesi sigameko, uMelusi Gwala, 19, uthe ubeyedwa egumbini elisekhaya kubo ngabo-18:00 ngesikhathi kuqala imvula enamandla.
“Ngizwe abantu bememeza bethi asibaleke amanzi angena endlini. Ngilunguze ngewindi ngabona amanzi eza njengegagasi eqonde endilni."
Lokhu kudalwe ukugcwala ngokweqile komfula iSibumba.
Ubone kungcno agibele phezu kwendlu ukuze asinde.
“Bengibona yonke into amanzi egugula imizi, okubalwa nale ebengimi kuyo," esho.
Kuthe kusenjalo wabona u-anti wakhe, uDudu
Dlamini, 36, umzala wakhe uSiya, 21, no-Amanda Dlamini, 12, beguguleka.
Ikhansela lendawo uZakhele Sithole, uthi yena usizwe ukubaleka ngemoto, nakuba usindile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Isikhungo sikaMandela sihalalisele u-Obama
2012-11-07 16:19
Johannesburg - Isikhungo iNelson Mandela Centre of Memory, sesihalalisele uMengameli waseMelika uBarack Obama, osephinde waqokwa ihlandla lesibili.
"Egameli lomsunguli wesikhungo owabe enguMengameli wezwe uNelson
Mandela, ibhodi kanjalo nabo bonke abanye esisebenzisana nabo, siyakuhalalisela ngokuqokwa kwakho kabusha njengoMengameli wezwe," kusho umkhulumeli wesikhungo uSello Hatang, esitatimendeni.
UHatang uthe iMelika inguphathina obalulekile ekwenzeni ukuthi i-Afrika ikwazi ukunqoba impi yobubha kanye nokungalingani ngokwamazinga.
"Sinamathemba amakhulu okuthi ubuholi bakho nokusebenzisana nabanye ohulumeni kanjalo nekhono lokubuka izinto ngokujula, konke kuzosiza ekuthuthukiseni imiphakathi."
Ekunqobeni kuka-Obama, ube
nguMengameli wesibili wamaDemocrat ukuthi anqobe kulandelana, lokhu
kwagcina ukubonakala ngesikhathi seWorld War Two.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uyini umKrestu?
Umbuzo: Uyini umKrestu?
Ipendulo: Ihlathululo yesihlathulula-mezwi yomKrestu kanengi ungayifumana isithi “umuntu othi yena ukholelwa kuJesu bona nguKrestu nofana okholelwa ekolelweni esekelwe eemfundisweni zakaJesu.” Namtjhana iza ngakhona, njengezinye iinhlathululo zeenhlathulula-mezwi ezinengi, ayifiki kuhle ekudluliseleni lokho okutjhiwo yiBhayibhili ngokuba mKrestu. Ibizo“uMkrestu” lisetjenziswe amahlandla amthathu eTestamendeni elitjha (Izenzo 11:26; 26:28; 1 Pitrosi 4:16). Abalandeli bakaJesu bathoma ukubizwa ngama”Krestu” eAntiyokiya (Izenzo 11:26) ngombana imikhuba, imisebenzi, nekulumo yabo gade zifana nezakaKrestu. Ibizo elithi “uMkrestu” litjho bona, “ukuba ngewesiqhema sakaKrestu” nofana “umlandeli kaKrestu.”
Okumbi kukuthi ngokukhamba kwesikhathi, ibizo elithi mKrestu lilahlekelwe bunengi bokuqakatheka kwalo begodu kanengi lisetjenziselwa umuntu wekolo nofana onokuziphatha okubabazekako kodwana ongaba nofana angabi mlandeli weqiniso kaJesu Krestu. Abantu abanengi abangakholelwa begodu abangathembeli kuJesu Krestu bazibona bamakholwa ngombana nje baya esontweni nofana bahlala enarheni ya”maKrestu”. Kodwana ukuya esontweni, ukurhelebha abatlhogako, nofana ukuba mumuntu omuhle akukwenzi umKrestu. Ukuya esontweni akukwenzi umKrestu njengombana ukuya egratjhi kungakwenzi ikoloyi. Ukuba lilunga lesonto, ukuba khona ngemihla ekonzweni, nokunikela emisebenzini yesonto akukwenzi umKrestu.
IBhayibhili ifundisa bona imisebenzi emihle esiyenzako ngekhe isenze samukeleke kuZimu. UTitosi 3:5 uthi, “Wasiphulusa, ingasi ngebanga lezenzo zethu ezihle, thina ngokwethu esizenzileko. Kodwana ngebanga lomusa wakhe, wasiphulusa, wasihlamba ngokusibeletha ngobutjha nangokusenza ngobutjha ngomoya oCwengekileko” Nje-Ke umKrestu mumuntu ozelwe ngobutjha nguZimu (Jwanisi 3:3; Jwanisi 3:7; 1 Pitrosi 1:23) begodu wabeka ikholo nethemba lakhe kuJesu Krestu. KuEfesu 2:8 isitjela bona “…ukuphuluswa kwenu akuyi ngokulinga kwenu, kusisipho sakaZimu.”
UmKrestu weqiniso mumuntu osele abeke ikholo nethemba lakhe kuJesu Krestu nemisebenzakhe, okufaka hlangana ukubhubha kwakhe esiphambanweni abhadalela izono nokuvuswa kwakhe ngelanga lesithathu. UJwanisi 1:12 uthi kithi, “Kodwana abanye bamamukela bamkholwa, yeke wabapha ilungelo lokuba bantwana bakaZimu.” Itshwayo lomKrestu weqiniso kulithando ngabanye abantu nokuthobela izwi lakaZimu (1 John 2:4, 10). UmKrestu nambala mntwana kaZimu, uyingcenye yomndeni kaZimu weqiniso, begodu umumuntu onikelwe ipilo etja kuJesu Krestu.
Sewusenzile isiqunto ngoKrestu ngonobangela walokho okufunde la? Nengabe kunjalo, sibawa ugandelele ekunubheni ethi "Namhlanjesi sengimamukele uKrestu” ngaphasi.
Uyini umKrestu?


text:
Iphoyisa lidubule obezama ukuliphuca isibhamu
2013-02-18 12:03
Johannesburg - Iphoyisa lidubule lalimaza umlisa wase-East London, kusho uphiko oluphenya amacala amaphoyisa i-Independent Police Investigative
Directorate (Ipid), ngoMsombuluko.
Okhulumela i-Ipid uMoses Dlamini uthi indoda lena idutshulwe esiswini ngeSonto, lesi sehlakalo senzeke ngesikhathi amaphoyisa ejaha isigebengu.
"Iphoyisa livinjwe ngamadoda amane ngesikhathi lijaha obesolwa ngokugqekeza, bazame ukuliphuca isibhamu lase lidubula kwaba kane."
Iphoyisa libe selibaleka lafike labika isehlakalo, ngesikhathi libuya namanye amaphoyisa, bazithele kwi-ambulensi ebithwele umlisa odubuleke esiswini.
Umlisa odubulekile, ungomunye walaba abazame ukuvimba iphoyisa.
Amaphoyisa asevule icala lokushaya nelokucekela phansi impahla, abophiko i-Ipid bayaphenya.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Injabulo uL’vovo ejoyina engumakhonyaComment on this story
SIZWE BLOSE
UKUWA kwenye indlu ngukuvuka kwenye. Lesi sisho sesiZulu sibe wubufakazi esimeni somculi wekwaito osethole ikhaya elisha ngemuva kokuthi inkampani abesebenzisana nayo ingayivuselelanga inkontileka yakhe.
UThokozani Ndlovu odume ngelikaL’vovo Derrango kuthe uma eshiya kwa-EMI waphenduka undinga sithebeni.
Lo mculi usebe nenhlanhla enkulu njengoba abaculi abebephethwe yiDerrango Records okunguyena noMthunzi sebephethwe yisikhondlakhondla senkampani yomculo i-Universal Music ebophele abaculi abanohlonze okubalwa kubona oProfessor, Oskido, Tokollo, Zuluboy, DJ Zinhle, nabanye.
UL’vovo uthe uzizwa ejabule kakhulu ngokungena kwenkampani yakhe kwi-Universal Music ebonakala ingumakhonya kwezomculo kuleli.
“Into enhle wukuthi ngingena kule nkampani nje kungekudala ngizokhipha i-albhamu yami ebonakala izoshisa izikhotha kungekudala. Kunengoma ethi UPalesa engiyenze noProfessor enginesiqiniseko sokuthi izoshisa izikhotha,” kusho uL’vovo obehluleka nawukuzibamba yinjabulo.
Abantu bese beqalile ukuzibuza ukuthi kanti kwenzekani ngalo mculi waseNewcastle osezinze eThekwini ngenxa yomsebenzi.
UL’vovo abantu abaningi bazomkhumbula esekwiMayonie Productions ephethwe nguZakes Bantwini umculo wakhe usatshalaliswa yi-EMI. Wasungula inkampani yakhe iDerrango Records kanti njengamanje le nkampani isisebenzisana ne-Universal Music.
UThabiso Mogwatlhe wase-Universal uvumile ukuthi banazo izingxoxo futhi bayayithanda i-albhamu kaL’vovo kodwa wangathanda ukuphumela obala ngokuthi sebemsayinisile noma qha.
“Engingakusho wukuthi kuzothi kushaya uLwesine sibe sesazi ngobudlelwano bethu noL’vovo ukuthi bubhekephi,” kusho uThabiso ngamafuphi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ingabe uNkulunkulu unguNkulunkulu ngempela na? Ngingazi kanjani ukuthi uNkulunkulu unguNkulunkulu ngempela?
Umbuzo: "Ingabe uNkulunkulu unguNkulunkulu ngempela na? Ngingazi kanjani ukuthi uNkulunkulu unguNkulunkulu ngempela?"
Impendulo: Siyazi ukuthi uNkulunkulu unguNkulunkulu ngempela ngoba uzivezile kithi ngezindlela ezintathu: Endalweni, eZwini Lakhe, futhi naseNdodaneni Yakhe uJesu Kristu.
Isibonakaliso esisobala sobukhona bukaNkulunkulu yilokho akwenzile. “Ngokuba okungabonwayo kwakhe, kuthi amandla akhe aphakade nobuNkulunkulu bakhe kubonakala kwasekudalweni kwezwe, ngokuba kuqondakala ngezenzo zakhe, ukuze kungabi-nakuzilandulela (kwabangakholwayo)” (KwabaseRoma 1:20). “Amazulu ayalanda ngenkazimulo kaJehova, nomkhathi ushumayeza umsebenzi wezandla zakhe” (Amahubo 19:1).
Uma bengingathola iwashi lesandla phakathi nensimi, bengingeze ngacabanga ukuthi livele lazivelela nje, noma ngicabange ukuthi belivele likhona. Ngokubheka isakhiwo sobuchwephesha saleliwashi ngingacabanga ukuthi ukhona umkhandi walo. Ngibona ubuchwepheshi obukhulu ekwakhiweni komhlaba wonke. Ukukala kwethu isikhathi asikususeli ewashini, kodwa emsebenzini kaNkulunkulu – ukuzungeleza okungaphuthiyo komhlaba (namandla avela ezintwaneni zemvelo ezibizwa ngokuthi yicesium-133 atom). Amazulu akhombisa lobuchwephesha besakhiwo sawo, esikhomba ukuthi ukhona uMakhi wawo omkhulu.
Uma ngifumana umlayezo obhalwe ngolimi engingaluqondiyo, ngingafunisisa olwaziyo lololimi ukuba angisize angichazele umlayezo. Ngingavele ngicabange ukuthi lowo owuthumele lomlayezo unokuhlakanipha kokwazi lololimi.Igazi lethu lithwele amasotsha enziwe ngendlela exakileyo enza ukuba umuntu angafani nomunye kodwa abe nguye nje. Ingabe lokho akusitsheli ukuthi ukhona umakhi wawo owanikeza umlayezo ukuba asebenze kanjani?
Akusikho kuphela ukuthi uNkulunkulu wenze ngendlela exakileyo nangobuchwepheshi lomhlaba esihlala kuwo, kodwa ubuye wafaka ukujula kwephakade entliziyweni yomuntu ngomuntu (UmShumayeli 3:11). Phakathi ekujuleni koMuntu kunokungaphezu kokuphila nje, kodwa kunokuphilayo ngaphezu kwempilo yasemhlabeni kwemihla ngemihla. Ukuzizwela ekujuleni kwentliziyo ngephakade kithi kuziveza ngezinto ezimbili: ukwakha/ukushaya umthetho nokukhonza.
Onke amasiko omhlaba emlandweni anemithetho yokuziphatha eminye yayo efanayo esikweni ngesiko. Isibonakaliso kungaba wuthando olumqoka mhlba-wonke, kanti ukuqamba amanga kuyichilo mhlaba-wonke. Lokhu kuqonda kunye mhlaba-wonke kokwazi okubi nokuhle – kukhomba ukuthi ukhona omkhulu ongoLungileyo okususelwa kuye
Ngendlela efanayo, abantu emhlabeni wonke, noma bevela kuliphi isiko banakho ukukhonza okuthile kwabo. Injongo yalokho kukhonza kungehlukahlukana, kodwa kukhona ekujuleni koMuntu ukuthi akhona “aMandla angaphezulu.” Lokhu kukhonza kwethu kukhombisa obala ukuthi uNkulunkulu wasidala “ngomfanekiso wakhe” (UGenesise 1:27).
UNkulunkulu uziveza futhi ngeZwi Lakhe, iBhayibheli. Emibhalweni ubukhona bukaNKulunkulu bubonakaliswa njengobufakazi obusebaleni (UGenesise 1:1; UEksodusi 3:14). Ngenkathi uBenjamin Franklin ebhala ibhuku ngempilo yakhe akazange achithe isikhathi ukwezama ukubonakalisa ubukhona bakhe. Ngokunjalo ke, noNkulunkulu akachithi-sikhathi ezama ukuziveza eZwini Lakhe. Amandla eBhayibheli nje ewodwa aguqula impilo yomuntu, ubuqiniso balo, nezimangaliso ezalandela ukubhalwa kwalo kwenza ukuba ibe yincwadi efanelekile ukubhekisiswa.
Indlela yesithathu aziveza ngayo uNkulunkulu enguNkulunkulu kuseNdodaneni Yakhe uJesu Kristu (NgokukaJohane 14:6-11). “Ekuqaleni wayekhona uLizwi, uLizwi wayekuNkulunkulu, uLizwi wayenguNkulunkulu…uLizwi waba yinyama, wakha phakathi kwethu” (NgokukaJohane 1:14). KuJesu Kristu “kuhlala kuye ngokomzimba ukugcwala konke kobuNkulunkulu” (KwabaseKolose 2:9).
Empilweni emangalisayo kaJesu, wagcina umthetho weTestamente elidala wonke, futhi wagcwalisa zonke iziprofetho ngoMesiya (NgokukaMathewu 5:17). Wenza imisebenzi eminingi yesihawu nemimangaliso ukubonakalisa nokuqinisekisa umlayezo Wakhe nokufakazela ubuNkulunkulu ayibona (NgokukaJohane 21:24-25). Emva kwezinsuku ezintathu emva kokubethelwa Kwakhe, wavuka kwabafileyo, elingelinye lamaqiniso afakazelwa ngofakazi abaningi (I KwabaseKorinte 15:6). Lomlando ugcwele ubufakazi bokuthi uJesu ungubani. Njengokusho kukaPawulu umpostoli, “Lento ayenzekanga ekusithekeni” (Izenzo 26:26).
Siyaqondq ukuthi bakhona labo abayohlala bengakholwa bengabaza futhi banemiqondo yabo ngoNkulunkulu baze bafunde ubufakazi ngendlela efanele. Kanti bakhona futhi nalabo abangeke baze bemukele noma ngabe yibuphi ubufakazi obungavezwa (AMahubo 14:1). Konke kuya ngokukholwa (AmaHeberu 11:6).
Buyela ekhasini lekhaya lesiZulu
Ingabe uNkulunkulu unguNkulunkulu ngempela na? Ngingazi kanjani ukuthi uNkulunkulu unguNkulunkulu ngempela?


text:
Kufunwa odlwengule ugogo
2012-10-08 10:02
Johannesburg - Amaphoyisa athungatha indoda edlwengule ugogo oneminyaka engu-91 ubudala, waseHayfields, odlwengulwe ngesonto eledlule.
Okhulumela amaphoyisa uCaptain Thulani Zwane, uqinisekise ukudlwengulwa kukagogo.
Umdlwenguli kuthiwa wagqekeza emzini kagogo ngoLwesihlanu, ugogo wabe esele yedwa.
Sekwandiswe isibalo samphoyisa aqaphe indawo eHayfields.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24).
- The Witness


text:
Sekuqhamuke inkulumo phezu kwenguquko enziwe kugwalo lwesiskelo sombuso, idraft constitution ngumphathintambo wezesisekelo sombuso uMnu. Eric Matingenga.
Iphephandaba le The Herald lithese umatinenga icala lokufuna ukuthi ukhetho lungenziwa ngenyanga kanhlangula njengalokho okufunwa ngumongameli mugabe. Kodwa uMatinenga ulandule lokhu esithi linguquko kayimelanga yethuse uzulu ngoba ingaguquli okumunyethwe lugwalo lolu kodwa iyikuqondisa nje indlela kade kulotshwe ngayo.
Sixoxe lengcwethi ecubungula ezombusazwe njalo engumgcinisihlalo we nango, uMnu. Effie Dlela Ncube ovumelana loMatinenga.
Ingxoxo loMnu. Effie Dlela Ncube


text:
UMvikeli woMphakathi uzophenya iNYDA
2012-10-24 08:28
Johannesburg - UMvikeli woMphakathi uThuli Madonsela uzocelwa ukuthi aphenye ngezinsolo ezithi iNational Youth Development Agency yasebenzisa izindodla zemali ngesikhathi kuhlelwa imicimbi yosuku lwentsha.
Umholi weDemocratic Alliance Youth uMakhashule Gana uthe bazocela kuphenywe iNYDA, IHhovisi likaMengameli kanjalo nohulumeni wase-Eastern Cape.
"Lesi sikhalo singesinye seziningi esesicele uMvikeli woMphakathi ukuthi aziphenye ngeNYDA," kusho uGana.
UNgqongqoshe eHhovisi likaMengameli uCollins Chabane uveze ukuthi iNYDA isebenzise imali ecela ku-R1million iyisebenzisela amabharethi, kulungiselelwa umgubho kaJuni 16.
Ibalelwa kuR2.8 million imali eyanikwa iNYDA kuze izohlela imigubho e-Eastern Cape.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
WASHINGTON DC—
Kuhlelo lwethu lokuzithokozisa olweWoza Friday
kuliviki sixoxa lomculi womdumo weRhumba uMduduzi Golide Tshuma okhokhela iqembu lakhe leAbafana Bokuthula and the Proud Africans.
Iqembu leli lihlabela liseSouth Africa njalo lethule idlalade lalo lakuqala elilesihloko esithi maAfrica Amahle ngomnyaka odluleyo.
Kodwa ngokuphekeka eliyikho khona lelidlalade, ngeke utsho ukuthi leli liqembu elisacathulayo.
Bayazincweba ngobuciko iziginci zabo abafana uthi lanxa ungawuthandi umculo werhumba, uzithole lawe sudlela njengenhlanzi.
Lelidlalade lilengoma eziyisithupha njalo kwethi Mama, indodana iveza ukukhathazeka ngokugula kukanina, kanti imbonga njalo ngokuyikhulisa.
UmfokaTshuma leqembu lakhe baxukuxa indikimba ezitshiyeneyo kulelidlalade ezifinyelela ngitsho lasezintabeni ezikude.
Lalela le ethi maAfrica Amahle lapho abakhala khona ngengxabano etholakala ezwekazi leAfrica jikelele.
Kwethi maBurial Society, leliqembu likhuthaza izizalwane zeZimbabwe ezisebenza eSouth Africa ukuthi zijoyine amaBurial Society ukuze zilungiselele elakusasa lazo alubana zithe zafikelwa yileliya langa elilethela izihlobo usizi olukhulu njalo lisaziwa nguNkulunkulu kuphela.
UTshuma uthe balobe lingoba ngemva kokunanzelela udubo olusuke lubekhona nxa izizalwane zeZimbabwe zafela eSouth Africa, ikakhulu nxa zingayisiwo malunga amaBurial Society.
Wengeze wathi bakhangelele ukukhithiza enye njalo indlikizane yedlalade kunyanga ezimbalwa ezilandelayo.
Ukhuthaze njalo uzulu ukuthi exhase iqembu lakhe engaze athenga amadlalade acindezelwa yizigilamkhuba athengiswa ezitaladeni zeGoli.
Ingxoxo LoMduduzi Golide Tshuma


text:
Umfundi ubulewe kubangwa ipeni lomsizi
2012-10-18 10:06
Johannesburg - Umfundi oneminyaka engu-16 ubudala wasesikoleni samabanga aphakeme iBerea Park High School, ePitoli, ugwazwe wabulawa ngomunye umfundi oneminyaka engu-15 ubudala ngesikhathi beba nengxabano bebanga ipeni lomsizi.
Ngokusho kukaLieutenant Colonel Katlego Mogale, abafana laba bebengabangani.
Iphephandaba iBeeld, libike ukuthi uDonald Molefe, ushonele endaweni yesehlakalo, ngemuva kokugwazwa amanxeba amaningi kusetshenziswa u-okapi.
Uthishanhloko u-Izak Theron ubizelwe endaweni yesehlakalo, nokho wafika selidume ledlula," ezisholo ngowakhe.
UTheron uthe kumethusile ukuthi kukhona abafundi abaphatha imimese esikoleni, wathi bonke abafundi bayaseshwa njalo ekuseni uma bengena esangweni.
Umalumekazi kamufi uDiana Teba, uthe umndeni ushaqekile ngalokhu kubulawa kwendodana yawo, uthe okuxaka kakhulu ukuthi laba bebengabangani abakhulu.
– Landela Izindaba News24 kuTwitter
(@IzindabaNews24).
- SAPA


text:
Yini ukuba ngingazibulali?
Umbuzo: "Yini ukuba ngingazibulali?"
Impendulo: Izinhliziyo zethu ziyabanga kakhulu ngalabo abafuna ukuceda izimpilo zabo. Manje ngingakhuluma ngemizwa, njengukuphelela ithemba nokukhandleka. Ungezwa ngathi usekujuleni okukhulu, ubese uyangabaza ukuthi ngabe likhona yini ithemba lobungcono. Uzibone ngathi akekho okunakayo futhi abaqondi isimo sakho. Impilo ibe muncu.
Uma uhluleka ukuthatha umzuzwane bese uvumela uNkulunkulu abe yiNkosi empilweni yakho. Ukuvezela ukuthi Mkhulu kangakanani, Ngoba akukho okwenzeki ku Nkulunkulu. (Luka 1; 37). Mhlawumbe izinhlupheko ondlule kuzo zenza ukuth uzibone ngathi udelwe izwe. Loko kungaholela ukuthi uzizwele ubuhlungu, ube nentukuthelo, ubumuncu, ube namavundla, imicabango emibi kanye nemizindlo emibi abange ukuba ube nezinkinga ebudlelwaneni.
Kungani ungazibulali? Mhlobo wami noma izinto zingaba zimbi kangakanani emplilweni yakho, uthando luka Nkulunkulu lukulindele ukuholela emihumeni yokuhlupheka bese lukuholela ekukhanyeni okumangalisayo. Uyithemba lakho leqiniso. Igama lakhe nguJesu.
Lo nguJesu indodana kaNkulunkulu enganasono, uyakwazi wena ngezikhathi zenhlupheko nokuzingelwa. Umprofethi u Isaya 53 ivesi 2 – 6 ubhale ngaye wathi. Indoda eyadelelwa futhi yazingelwa yibo bonke abantu. Impilo yakhe beyigcwele usizi nokuhlupheka.Kodwa lobunzima owayebuthwele kungesibo bakhe, bokungobethu. Wahlatshwa, walinyazwa futhi wakhishwa amanxeba ngenxa yeziphambeko zethu. Ngenxa yokuhlupheka kwakhe, sesikhululekile ngempela senziwa abangcwele.
Bangani, uJesu wahlupheka ukuze izono zethu zithethelelwe. Yazi ukuthi noma zingasinda kangakanani. uJesu sekakuthethelele.Uzokuthethelela uma uzithoba umamukela njengo Msindisi. Mbize ngosuku lokuhlupheka, uzokukhulula … (Amahubo 50; 15) Akukho okwenzile okubi emehlweni ka Jesu ukuba akuthethelele. Abanye abakhozi bakhe benze izono ezinkulu njengoMose wabulala, UDavide umbulali nesiphingi. Umphostoli Pawula unolaka nokuhlukumeza. Kodwa bathola inthethelelo nempilo entsha enekuchichima. Ngakhoke uma umuntu eku Krestu, uyisidalwa esisha, konke okudala kudlulile, okusha sekufikile. (2 Abase Khorinte 5; 17)
Kungani ungazibulali? Mngane uNkulunkulu uthanda ukuthi alungise loku okuphukile. Kafushane impilo onayo manje, lempilo ofuna ukuyiceda. Incwadi ka Isaya 61; 1 – 3, uthi umprofethi. Inkosi inginqobele ukuba ngishumayele izindaba ezimnandi kubo bonke abahluphekile. Ungithumile ukuba ngiduduze abaphukile emoyeni, ngimemezele ukukhululwa kwababoshiweyo ebumnyameni okukhulu nokubakhulula etilongweni., ngimemezele unyaka weNkosi, nokududuzwa bonke abadabukileyo nokuletha ithemba nobuhle bomqhele nokususa komlotha, bagqotshiswe ngamafutha enjabulo nentokozo kunokukhala, bambathiswe ngengubo yezibongo kunomoya wokungathokozi.
Woza kuJesu futhi mvumele avuselele intokozo kanye nokuqala umsebenzi omusha empilweni yakho. Uthembisile ukuvuselela injabulo ekulahlekele abase akunika umoya omusha nokuqhubekela phambili. Inhliziyo yakho edabukile iyigugu kuye. “iminikelo kaNkulunkulu kuyimiphefumulo edabukileyo; inhliziyo emuncu nedabukile, uNkulunkulu angeke akujabhise (amaHubo 51; 12, 15 – 17)
Uyafisa yini ukwamukela iNkosi njengoMsindisi noMelusi? Uzoqondisa izinyathelo zakho usuku ngosuku - Ngezwi lakhe, iBhayibheli, Ngizokuqondisa ngikufundise indlela ofanele uhambe ngayo. Ngizokululeka ngibheke impilo yakho yonke, “(amaHubo 32;8). Uzoba yisisekelo esiyiso ngazo zonke izikhathi, inqolobane ecebile yensindiso, ulwazi nokuqonda; Ukusaba uJehova isihluthulelo somqhelo wakhe. (Isaya 33; 6). KuKrestu uzoba nezinhlupheko kodwa uzoba nethemba Elisha. Ungumngane useduze ukwedlula umfowenu. (Izaga 18; 24) Ingathi umusa weNkosi uJesu ube nawe ngesikhathi sezinqumo.
Uma ufisa ukuthemba uJesu Krestu njengo Msindisi, Khuluma lamazwi enhlizweni yakho kuNkulunkulu; “Nkulunkulu, ngiyakudinga empilweni yami. Ngithethelele zonke izono zami. Ngilethe ukukholwa kwami ku Jesu Krestu futhi ngiyakholwa ukuthi unguMsindisi wami. Ngihlanze Nkosi, Ngipholise, Vuselela intokozo yami ekuphileni kwami. Ngiyabonga ukwazi ukuthi uyangithanda futhi uJesu wangifela ngenxa yeziphambeko zami.
Ingabe wenze isinqumo sokwamukela uKristu emva kokufunda lokhu okubhalwe lapha? Uma kunjalo, qhafaza inkinobho ethi “Ngemukele uKristu namuhla” lapha ngaphansi.
Buyela ekhasini lekhaya lesiZulu
Yini ukuba ngingazibulali?


text:
Umshana kwelokubulala umalume
2013-01-07 15:04
Johannesburg - Kuboshwe indoda eneminyaka engu-26 ubudala, ngezinsolo ezithi igwaze yabulala umalume wayo, kusho amaphoyisa aseKatlehong, eGauteng.
Kukholakala ukuthi indoda lena ixabane nomalume yase imgwaza imbulala.
Ngokusho kukaCaptain Mega Ndobe, umalume oneminyaka engu-40 ubudala, ushonele endaweni yesehlakalo.
"Kukholakala ukuthi indoda ixabane nomshana, obe esedonsa umese eyigwaza kwesingenhla,” kusho uNdobe.
Umsolwa uboshwe ngemuva kwemizuzwana kwenzeke isehlakalo, umese ekukholakala ukuthi usetshenziswe ukubulala, ubufihlwe ekhabetheni.
Lona uzovela ngaphambi kweNkantolo yeMantshi yasePalm Ridge, maduzane
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kugwetshwe isigayigayi seqembu lamaSulumane
2013-02-28 16:11
Dhaka - INkantolo yamaCala ezeMpi eBangladesh, igwebe intambo inhloko yeqembu lamaSulumane, kwaqubuka impi nombhikisho edolobheni iDhaka, kwashona nabathize.
Bane abantu abadutshulwe babulawa ngesikhathi kuqubuka udlame, ngemuva kokuthi inkantolo ilahle ngecala uDelwar Hossain Sayedee, oyiphini eqenjini iJamaat-e-Islami, elisolwa ngamacala odlame kusukela ngempi yango-1971.
Umshushisi uSyed Haider Ali, uthe uSayedee ugwetshwe intambo ngemuva kokuthi etholakale namacala okubulala awokucekela phansi impahla kanye nokudlwengula.
Laba kuthiwa babephoqa abantu ukuthi bayeke inkolo yamaHindu, kuze bezokuba ngamaSulumane.
Balinganiselwa ku-20 abantu asebebulewe kusukela kwakhishwa lesi sigwebo mhlaka-21 Januwari.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ngingasinqoba kanjani isono empilweni yami yokukholwa?
Umbuzo: "Ngingasinqoba kanjani isono empilweni yami yokukholwa?"
Impendulo: I Bhayibheli lisinika izikhali zonke ukusisiza ukuba sinqobe isono. Kulomhlaba esiphila kuwo singeke sibe ngabapheleleyo kodwa sifanele siphokophele ngokusizwa iNkosi ukunqoba isono. (1 Johane 1; 8) Uma singalandela lemigomo Yezwi lika Nkulunkulu singanqoba isono ngokukuba njengo Kristu imihla ngemihla.
Amagunya awokuqala esinikwe wona uMoya oyingcwele. uNkulunkulu usinike uMoya oYingcwele ukuba sibe ngabanqobi. uNkulunkulu uyasazisa ukuthi iithelo zenyama zimelana nezithelo zikamoya baseGalathiya 5; 16 25. Kulasahluko sifundiswa ukthi sihambe ngokoMoya. Bonke abakholwayo banawo uMoya oyingcwele kodwa izwi lisifundisa ukuthi sihambe ngokoMoya, simlalele njalo. Okusho ukuthi njalo sikhethe ukulandela uMoya oyingcwele ezempilweni zethu kunokulandela inyama.
Umehluko uMoya oyingcwele ungawenza siwubona empilweni ka Petro, owathi ngaphambi kokugcwalisa ngamandla ka Moya oyingcwele, wamphika kathathu uJesu nanoma ebethembisile ukuthi uzomlandela uJesu kuze sekufeni. Emva kokogcwaliswa ngamandla kaMoya washumayela ngamandla kumaJuda ngosuku le Phentekosi.
Sihamba ngokoMoya njengaloku siphokophela ukumancimi uMoya 1 AbaseThesolonika 5; 19) sidinga futhi ukugcwaliswa ngo Moya oyingcwele (Abase Efesu 5; 18 21).Ungagcwaliswa kanjani ngoMoya oyingcwele? Okokuqala, uNkulunkulu osikethayo njengaloko wakwenza eTastementi elidala. uNkulunkulu wakhetha abathize wabagcwalisa ngoMoya wakhe ukuze bafeze icebo lakhe. (Genesisi 41; 38; Exodus 31; 3; Numeri 24; 2, 1 Samuweli 10;10) Bukhona nobufakazi encwadini kabase Efesu 5; 18 21 kanye AbaseKolose 3; 16 lithi izwi leNkosi uNkulunkulu ukhetha labo abagcwalisa impilo ngabo ngezwi lika Nkulunkulu. Loku kusiholele ephuzwini lesibili.
Lithi Ibhayebheli uNkulunkulu usinike izwi lakhe ukuba sigcwaliswe ngalo ukwenza umsebenzi omuhle (2 Timothewu 3; 16 17) Lisifundisa ukuthi sikholwe kuloko esikufundayo, lisambulela indlela esifanele, liyasiqondisa endleleni, isinceda ukuhlala endleleni. Ama Hebheru 4; 12 Linqoba inqwaba yesesono nokujula kwesono. Umhubi uthi liguqala impilo ngokujuliluleyo AHubo 119.
uJoshuwa wafundiswa ukuthi lezwi likaNkulunkulu makalifunde azindle ngalo ubusuku nemini futhi agcine wonke lamazwi. Loku wakwenza njalo noma bekungenzi ingqondo kumuntu uhola ibutho kodwa wakwenza ukuba anqobe izimpi eziningi ukuze bangene ezweni Lesithembiso.
iBhayibheli incwadi esivame ukuba siyithathe kalula. Sithwala amaBhayebheli njalo uma siya enkonzweni noma sifunda isifundo sosuku kodwa siyahluleka ukusifaka emakhanda wethu futhi nokuzindla ngalo, noma silisebenzisa ezimpilweni zethu, siyahluleka ukuzihlambulula ezonweni ezambulelekile noma simdumise ngezipho zonke ezinhle asiphe zona. Uma siza ezwini kaningi sifuna ukuthatha lokhu esikuthandayo nokuthokozisa thina. Sithatha kuphele okwanele ukuba siphile ngakho noma siyalidla izwi kodwa siyahluleka ukuzindla ngalo ukuze sithola amandla ezwi nokukhula emoyeni.
Kubalulekile ukuthi uma kungasiwo umkhuba wakho wokufunda izwi noma uzindle ngalo, ukuthi uqale manje lomkhuba. Abanye baqala ukwenza umkhuba wokubhala encwadini. Makube umkhuba wakho ukuthi njalo uma ufundile kube khona okubhala encwadini yakho. Abanye babhala imikhuleko kuNkulunkulu, bacela ukuba abancede ukuguquka ezithembisweni abazenzile kuNkulunkulu. IBhayebheli isikhali sika Moya samandla amangalisayo. (Abase Efesu 6; 17) Isikhali esikhulu sokulwa izimpi zonke zikaMoya (Abase Efesu 6; 12 18) Isikhali esinye esimangalisayo nesimelana nesono Umkhuleko.
Naso lesisikhali esinye abantwana baka Nkulunkulu bangasithatheli phezulu. Sinaso isikhathi somkhuleko kodwa asikho ezingeni lokufikela ezingeni lebandla lokuqala. (Izenzo 3; 1, 4; 31, 6 4, 13; 1 3) uPhawula isho ephindaphinda ukuthi ulikhulekela kangakanani ibandla. uNkulunkulu usinike izithembiso ezinhle uma sikhuleka. (uMathewu 7; 7 11; uLukha 18; 1 8; Johane 6; 14 15) 1 Johane 5; 14 15) futhi uPawula esifundisweni sakhe usilungisela ngezimpi zikaMoya. (Abase Efesu 6; 18).
Singanqoba kanjani isono ezimpilweni zethu? Kunezwi lika Krestu ensimini yase Getsemane phambi kokuba u Petro amphike u Jesu. Uma uJesu ekhuleka. uPetro ulele. uJesu uyamvusa uthi. Qhaphela ukhuleke ukuze ungangeni ekulingweni. uMoya uyavuma kodwa inyama ibuthakathaka. (Mathewu 26; 41) Nathi sinjengo Petro ofunukwenza kahle kodwa amandla awekho.Sidinga ukulandele izwi leNkosi elithi sifune njalo, sinqonqothe njalo futhi sicele njalo. uNkulunkulu uzisinika amandla esiwadingayo. (uMathewu 7; 7) umkhuleko ukusiwo umhlolo. Umkhuleko ukuvuma ukuthi sinabo ubuthakathaka nokuvuma amandla amakhulu kaNkulunkulu nokubuyela kuye osipha amandla okwenza lokhu afuna sikwenze hayi thina lokhu esifuna ekukwenza ngentando yethu. (1 Johane 5; 14 15).
Isikhali sokumelana nesono ibandla, ukuhlanganyela namakholwa. Uma uJesu ethumela abafundi bakhe, ubathumela ngababili ngababili (uMathewu 10; 1) NabaPhostoli encwadini yeZenzo abazange baphume ngamuny kodwa ngamaqembu ababili noma ngobuningi. uJesu uyasiyala ukuba singawulahli umkhuba wokuhlanganyela njalo. Sisebenzise lethuba ukukhuthazana, nothando nemisebenzi emihle. (AmaHebheru 10; 24).uJesu uthi sizihlambulule amacala ethu kulowo nalowo. (uJakobe 5; 16) iTastementi elidala lisifundisa ukuthi insimbi ikhaliphisa enye insimbi (Izaga 27 17) Akhona amandla eningini (Umshumayeli 4; 11 12)
AmaKrestu afundile ukuthi kubalulekile ukuba ubenomzali kaMoya, Loku kukunceda ukumelana nezono ezinkulu. Ukuba noMzali kaMoya ongakhona ukuthula izinkinga zakho zonke, akhuleke nawe, akukhuthaze futhi akukhuze ngendlela emangalisayo. Izilingo zisimele thina sonke (1 AbaseKhorinthe 10 13) Ukuba noMzali kaMoya kusinikeza indawo negunya labantu esingaziphendulela kubo.
Kwabanye abantu banqoba isono masinyane, kodwa ukunqoba kuza kancane. uNkulunkulu usithembisile ukuthi singasebenzisa izikhali zakhe, kancane kancane uzothola inguquko ezimpilweni zethu. Singakhuthazela emizameni yethu yokunqoba isono ngokuba siyazi ukuthi uthembekile futhi akayikuguquka.
Buyela ekhasini lekhaya lesiZulu
Ngingasinqoba kanjani isono empilweni yami yokukholwa?


text:
Kuboshwe ababili ngelokubulala eNorthcliff
2013-01-30 08:06
Johannesburg - Akhalelwe ngamasongo kaSigonyela amadoda amabili mayelana nesigameko sokubulala sango-2008 eNorthcliff, kusho amaphoyisa aseGauteng ngoLwesithathu.
"Bazovela enkantolo ngoLwesine," kusho uLieutenant Colonel Lungelo Dlamini.
Iphephandaba iThe Star labika ukuthi uGary Smith nodadewabo uKaren Buchanan babeboshwe ngezidwedwe, imilomo ibhandwe nge-duct tape ngaphambi kokushaywa ngoMashi 2008.
Bakhishwa amazinyo, bajicwa ngemicibisholo base bedutshulwa emakhanda.
UBuchanan wadutshulwa esiphundu kwathi umfowabo wadutshulwa emlonyeni.
Izidumbu zabo zatholwa umsizi wasendlini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
BACKPAGEPIX
IBucs izigwaze ngowayo eTunisia
Kuphinde kwamnyama ku-Orlando Pirates ihamba ekamabuyaze eTunisia ihluleka wukubuya nendebe yeCaf Confederation Cup.Read Story
BACKAPAGEPIX
‘Siyabazi ubuthaka beKaizer Chiefs’
Unozinti weMamelodi Sundowns waseZambia, uKennedy Mweene, uthi ngeke abalekiswe ukuthi uyizwa ngendaba eyejezi kuleli qembu.Read Story
BACKPAGEPIX
Akazimisele ngokushiya iChiefs
Sizohamba uma bengasasifuni kuphela isitobha seKaizer Chiefs, uKeegan Ritchie, kuleli qembu.Read Story
- IBucs izigwaze ngowayo eTunisia
- ‘Siyabazi ubuthaka beKaizer Chiefs’
- Akazimisele ngokushiya iChiefs
- Abadlali bageze uBarker igilo
- ‘Ikusasa lethu lisezandleni zethu’
- ‘Ngizoncengela uVetyeka ku-WBA’
- UZondi uvuse ithemba kwabekhilikithi
- IChiefs ingase ilahlekelwe ngunozinti ...
- Aphele ngokuphazima kweso amathikithi ...
- ‘Silwela ukuthi singaphumi kuTop 8’


text:
I-Megane ishintshe ukwenzaComment on this story
UMHLAZIYI: FANELESIBONGE BENGU
IMOTO: RENAULT MEGANE
UKUSHUBISA umbango wabathengi bezimoto ezincane ezingama hatchback, abakwaRenault bethule iMegane entsha abethemba ukuthi izoheha abathengi.
Yize uma uyibuka ungaze uzitshele ukuthi ngendala kodwa ithe ukuhluka kancane indlela ebukeka ngayo, ubuchwepheshe besimanje obutholakala kuyo kanye namanani ayo.
Lezi zimoto zihlukene kathathu njengoba kukhona eyi-hatch, i-coupe neyi-sport.
AbakwaMegane bazishaya isifuba ngokuthi izimoto zabo zishibhile uma uziqhathanisa nezinye, ikakhulukazi i-coupe okungadingi ukuthi ufake imali ethe xaxa uma uyidinga. Yize unganenezeli ngamali kodwa bona banenezele ngezinto enazo.
UHLOBO LWE Hatch
Kule eyi-hatch zikuhlakisiwe zaba zine njengoba kukhona i-1.6 Expression okuyiyona eshibhe kunazo zonke kodwa egabe ngezinto eziningi njengobuchwepheshe besimanje obuhlanganisa i-cruze control, amawindi kagesi angemuva nangaphambili, ama-airbag ayisithupha, amarimu angu-16 inch, i-radio ene Bluetooth nendawo yokufaka i-iPod nama fog lights.
Ngokufaka uR10 000 ngaphezulu ungazitholela I-1.6 Dynamique yona eshaya ngeTomTom Live navigation, amalambu eLED akhanya emini no17 inch wamarimu.
Kulo mndeni weDynamique sekuzalwe neka-diesel, i-1.6 dCi ekhipha eyakudala i-1.9 dCi.
Eyokugcina yi-1.4 Turbo GT Line yona eshaya ngo-17 inch wamarimu, izihlalo zesikhumba, dual-zone climate control, ne-3D Arkamys audio system, rear parking sensors, dual-zone climate control ehlola iqophelo lomoya nama-wiper azishaya wona.
Le yiyo engithole ithuba lokuyishayela kanti engikuzwile ngayo wukuthi kulula ukushintsha amagiya kanti uma unyathela amafutha iyasukuma futhi yenze nomsindo ozwakala kamnandi ezindlebeni uma ucime i-radio. Ngaphandle kokuba mnandi ekuyishayeleni, kayinawo amabhathini amaningi angaze akudide ukuthi ngawani.
ICoupe
Akungabazeki ukuthi lama Coupe akwaMegane angamanye okuyiwona ashibhe kunawo wonke uma uwaqhathanisa neyakwaVW iScirroco, Opel Astra GTC namanye.
I-1.6 Expression coupe ifana ne-hatch imali yayo kodwa yona ihluke ngokuthi i-sporty futhi ishaya ngo-bumper onombala omnyama. Nayo ishaya nge cruze control ene-speed limiter, angu-16 inch nama-fog lights ne-aircon
I-1.4 Turbo GT Line nayo Ibiza imali efanayo neDT Line enezicabha ezinhlanu kanti ishaya ngeTomTom Live navigation no-bumper osuwenziwe kabusha, i-sunroof (umauyifuna), isteringi sesikhumba ne-rear parking sensor.
Izinjini namandla
Ukuqala nje nge-1.6 Expresion yona ikhahlela amandla angu-81KW ne-torque engu-151. Le moto bathi kuyithatha imizuzwana engu-10.5 ukufika ejubaneni elingu-100km/h.
I-1.6 Dynamique nayo iyafana ne-Expression njengoba inamandla angu-81KW ne-torque engu-151. Njengayo i-Expresson, kuyithatha imizuzwana engu-10.1 ukufika ejubaneni elingu-100km/h.
Entsha i-1.6 dCi Dynamique yona bathi idle ngo-96KW wamandla ne-torque engu-320. Le moto eshaya ngamagiya ayisithupha bathi kuyithatha imizuzwana engu-9.8 ukufika ejubaneni lika-100km/h.
Okuyiyona enamandla okuzidlula zonke kuma-hatch yi-1.4 Turbo GT Line yona ekhipha amandla angu-96KW ne-torue ngu-190. Yona bathi kuyithatha imizuzwana engu-9.7 nje vo ukufinyelela ejubaneni elingu-100km/h.
AmaCoupe njengoba ehlukene kabili nje eyokuqala i-1.6 Expression yona inamandla angu-81KW ne-torque engu-151. Ukufika ejubaneni lika-100km/h kuyithatha imizuzwana engu-10.5 kanti ujubane layo elikhulu ngu-195km/h.
I-1.4 Turbo GT Line yona ishaya ngo-96KW ne-torque engu-190. Bathi kuyithatha imizuzwana engu-9.6 ukufika ejubaneni lika-100km/h kanti ijubane layo elikhulu ngu-200km/h.
I-Warranty
Yonke inhlobo ye-Megane iphuma ne-warranty yeminyaka emihlanu ngemuva kokuhamba ibanga lika-150 000km. Iphinde ibe ne-service plan yeminyaka emihlanu ngemuva kokuhamba ibanga lika-100 000km.
Amanani
1.6 Expression - R209 900
1.6 Dynamique - R219 900
1.6 dCi Dynamique - R269 900
1.4 Turbo GT Line - R249 900
Coupé
1.6 Expression - R209 900
1.4 Turbo GT Line - R249 900
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMubarak akabethembi odokotela - Ummeli
2012-06-13 09:05
Cairo - UMengameli waseGibhithe owachithwa esikhundleni uHosni Mubarak ungozimakhaza esibhedlela sasejele elashwa kuso njengoba exinwe wukugula, nokho ummeli wakhe uthi lo mholi akabethembi odokotela.
UMubarak, 84, oseqala ukululama wangena esibhedlela ngemuva kokugwetshwa udilikajele, ummeli wakhe uveze ukuthi lo mholi uyasaba ukuthi odokotela bazombulala.
Kusukela angena esibhedlela uMubarak
isimo sakhe sintekenteke njengoba ebuye ahlangabezane nezinkinga zokungakwazi ukuziphefumulela.
Ummeli uFarid el-Deeb ukhulume kumabonakukse wacela ukuthi uMubarak athuthelwe esibhedlela esingcono ngenxa yesimo sakhe sempilo kanjalo nokungethembi kahle odokotela.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Idolobho LakoBulawayo Lithi Izakhamizi Ziyawathola Amanzi Okusebenzisa Lanxa Kulohlupho
Ikhansili ithi kulenkonxa zama bowser umanisipala athwalela ngazo abantu amanzi okusebenzisa ngensuku avalwa ngazo.
Sithandekile Mhlanga
14.09.2012 19:22
WASHINGTON DC—
Osaphethe isikhundla sika mayor wedolobho lakoBulawayo uMnu. Amen Mpofu uthi lanxa kulohlupho lokuswelakala kwamanzi kulelidolobho, ikhansili yakhe iyenelisa ukuthi wonke umuntu athole amanzi ahlanzekileyo okusebenzisa, njalo akula zakhamizi ezingathi ziyawaswela amanzi.
Ezinye izakhamizi zalelidolobho ezihlala endaweni eziqansileyo lalapho okungela zibholane khona zithi azitholi amanzi ngensuku evuliwe.
Kodwa uMpofu utshele uSithandekile Mhlanga weStudio 7 ukuthi kulenkonxa zama bowser ikhansili ethwalela ngazo abantu amanzi okusebenzisa ngensuku ayabe evalwe ngazo.
Ingxoxo LoMnu. Amen Mpofu


text:
Isitimela sibulale 2 eKapa
2012-09-07 08:57
Cape Town - Abesifazane ababili abebezithwele bashayiswe yisitimela bashona ngaphandle kwesiteshi sesitimela esiseKuils River, eKapa, kusho umbiko wabezindaba ngoLwesihlanu.
Iphephandaba iCape Times libike ukuthi ukushona kukaJudith Mtumba noSarah Njibu ngoLwesine kuzophenywa.
Akucaci kahle ukuthi kwenzekeni, kodwa umshayeli wesitimela uyaqinisekisa ukuthi ushayise abantu abathathu, hhayi ababili.
"Sibhekile ngaphansi kwesitimela kodwa asitholanga lutho," kusho imenenja yeMetrorail esifundazweni uMthuthuzeli Swartz.
- Landela
IzindabaNews24 kuTwitter
- SAPA


text:
UVavi uthi uyisibonelo esihle somholi
2012-09-19 07:34
Johannesburg - UNobhala Jikelele weCosatu uZwelinzima Vavi usezenze isibonelo somholi owake wadla imbuya ngothi, kodwa noma esephumelele wangabakhohlwa abantu.
Uthe yena eqala ukusebenza wayehlala endlini encane ngale ndlela, kodwa kwathi uma umholo wakhe unyuka, wayohlala eVaal njengoba manje esehlala kweyabadla izambane likaPondo eSandton.
UVavi uhola u-R500 000 ngonyaka.
“Ingozi iba sekutheni asiqapheli, bakhona abaholi abangabakhohlwa abantu yize sebehlezi ntofontofo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Uhoxile kweyeJazz uJill Scott
2012-03-12 16:21
Cape Town - Ingqalabutho yomculi waseMelika uJill Scott angeke esacula kwindumezulu yekhonsathi yeJazz ebanjwa njalo ngonyaka edolobheni laseKapa iCape Town International Jazz Festival, kubika iDrum.
Ngokwemibiko lomculi owaziwa ngenoni iGettin' in the Way ophinda abonakale nakumafilimi, ubeqokwe ukuthi acule mhlaka-31 Mashi.
Incwadi ebhalelwe abadidyeli bekhonsathi ithi uScott uzobambeka njengoba kumele ayoqopha enye yamafilimi ekupheleni kwenyanga.
"Siphezu kwemizamo yokuthola omunye umculi onohlonze, nomake kunjalo kumele abathandi bomculo bazi ukuthi iCape Town International Jazz Festival ibophela abaculu abangaphezu kuka-40," kusho abagqugquzeli.
Ikhonsathi yezinsuku ezimbili izoqala mhlaka-30Mashi iya kumhlaka-31.
Amathikithi aseyatholakala ezitolo.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
OwoKhozi FM uthi akabuyi uZondoComment on this story
SIZWE BLOSE
USHAYA phansi ngonyawo umphathi woKhozi FM uthi ngeke bambuyisele emoyeni uPastor Sthembiso Zondo obedume ngezinkulumo ezakhayo kuKhozi FM, ohlelweni lukaLinda Sibiya, iVuka Mzansi.
UBonga Mpanza ophethe lesi siteshi uthe asisekho isidingo sokukhuluma ngalolu daba ngoba seluze lwaphelelwa nawumsoco.
“Abantu abakuvume ukuthi uKhozi FM ngeke lusenza lutho ngalolu daba, sesiludlulisile kuzosiza ukuthi nalabo balaleli abasalugcinile baludlulise,” kusho uMpanza.
Uthe kuyacaca ukuthi kunabantu abazifunela iphimbo likaZondo nje, ngoba laba abakhona (abagqugquzela abantu emoyeni) nabo benza umsebenzi oncomekayo.
“Iqiniso ukuthi wonke umuntu unekhono elehlukile kunomunye, uma bengase bangabaqhathanisi labo abakhona noZondo, yonke into ingahamba kahle,” kusho uMpanza.
Mayelana nezikhalo zokuthi lolu daba alusingathwanga ngendlela, uMpanza uthe izinqumo abazithathayo benza isiqiniseko sokuthi babeka abalaleli kuqala nokuthi izinqumo zizohambisana nabo.
Uthe abantu abake banike ithuba laba bagqugquzeli abakhona bakhohlwe yindaba kaZondo ngoba seyifana nento engekho.
“Abantu abazi ukuthi akuphelile ngomsakazo njengoba kuhambe uZondo, usazoqhubeka nje njengokujwayelekile. Kuzokukhumbuleka ukuthi emsakazweni kwakunoKansas City, Bhodloza Nzimande, Mandla Malakoane nabanye bahamba kodwa umsakazo usaqhubeka nanamhlanje, nathi njengabaphathi sizofika isikhathi sokuthi sihambe, umsakazo usazolokhu uqhubekile,” kusho uMpanza.
Ube esenza isibonelo ngomgadli eqenjini lebhola athe uma ehamba kutholakala omunye futhi akulokhu kukhalwa ngalo osehambile, kuba nesifiso sokuthi lo ofikile naye enze umsebenzi oncomekayo, wathi impilo ihamba kanjalo uthanda ungathandi.
Ube eseshiso okokukaChilli M ongumsakazi walo uKhozi FM wathi: “Ayiyekwe ilale le ndaba.”
UBonga ugcine ngokubongela uSbu Buthelezi owenza uhlelo olubizwa ngeNdumiso oluhlabene ngendondo eLondon.
“Abalaleli bethu baphinde baveza ukuthi bayazifela ngalo msakazo njengoba bevotele lolu hlelo njengalolo oluthandwa kakhulu emhlabeni jikelele. Njengamanje lunabalaleli abangu-2.4 million,” kusho uBonga ngenkulu intokozo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uyashuba umbango wesikaMkhizeComment on this story
CELANI SIKHAKHANE
NJENGOBA sezihubela sakusha ngesikhundla sikaSihlalo we-ANC KwaZulu-Natal kubonakala ushuba umbango ngesikhundla esiphethwe uDkt Zweli Mkhize.
Uphiko lwabesifazane be-ANC esifundazweni luthathe isinqumo sokuba lukuhoxise ukweseka uSomlomo wesiShayamthetho, uNkk Peggy Nkonyeni, ekutheni abe nguSihlalo kaKhongolose kodwa lwaphakamisa uMnuz Willies Mchunu okumanje uyiphini likaMkhize.
Lokhu kwenzeke emhlanganweni we-ANCWL wesigungu sesifundazwe uphiko olukhiphe kuwo uhlu lwamagama abaholi elifuna bakhethwe engqungqutheleni yesifundazwe ezoba ngoMashi.
Unobhala we-ANCWL, uNkk Nonhlahla Khoza, uthe igama likaNkk Nkonyeni livelile ngesikhathi bebhunga ngodaba kodwa kwabuye kwathathwa isinqumo sokuba lihoxiswe ngoba usadingeka ekubeni wuMgcinimafa we-ANC eKZN.
Uthe bavumelane ngokuthi uMnuz Willies Mchunu abe nguSihlalo, bese esekelwa wuNksz Nomusa Dube, bese kuthi uMnuz Senzo Mchunu akhethwe njengephini likaNobhala yize ayengunobhala phambilini.
“Esivumelene ngakho wukuthi silande uSenzo Mchunu ekutheni azoba yiphini likaNobhala ngoba siyayazi imisebenzi yakhe kusuka ethatha i-ANC ezoyibeka ezingeni ekulo njengamanje ngesikhathi esenguNobhala.
“UWillies Mchunu yena simbona edingeka ekutheni adale ubumbano kumadlelandawonye nanokuthi ungumuntu ongumkhombandlela ku-ANC obaluleke kakhulu,” kusho uNkk Khoza.
Uthe abakuqaphele ngoNkk Nkonyeni wukuthi ukhombise ukuzikhandla kulesi sikhundla akuso sokuba wumgcinimafa nokuholele ekutheni i-ANC izuze okuningi.
I-ANC kuzothi ngoMashi 8-10 ibe nengqungquthela yesifundazwe ukuze kukhethwe abaholi abasha ukuvala isikhala sikaMkhize.
Ngakolunye uhlangothi, uSenzo Mchunu uthwelwe ngeqoma yizifunda eziningana okubalwa kuzo iMoses Mabhida, Lower South Coast nezinye.
Abaholi baseMoses Mabhida, uMnuz Alpha Shelembe noMnuz Supa Zuma, batshele Isolezwe ukuthi isinqumo esithathiwe ezinhlakeni zabo wukuthi bafuna uSenzo Mchunu ahole isifundazwe.
“Sihlanganile nazo zonke izinhlaka ze-ANC esifundeni sethu kusuka emazingeni amagatsha savumelana ukuthi sifuna uSenzo Mchunu abe ngusihlalo. Ezinye izikhala asizazi ngoba isikhundla okumele sivalwe sisodwa – esikaSihlalo kuphela,” kusho uZuma.
ITheku, ngomlomo kaNobhala walo uMnuz Bheki Ntshangase, lithe ibingakaluxoxi udaba, ngakho alikabibikho igama asebeliphakamisile.
Abanye abaholi bakhombise ukungayizwa kahle indaba ye-ANCWL yokuphakamisa uSenzo Mchunu ekubeni yiphini likaNobhala, bathi lokhu kufana nokweyisa.
Bebesho nokuthi kumele kwaziwe ukuthi ingqungquthela akuyona eye-ANCWL kodwa ekaKhongolose. I-SACP yona ithi asikho isidingo sokuthi kuphakanyiswe amagama kwesikaSihlalo ngoba ukhona uMnuz Willies Mchunu oyiphini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UHunt ugxeka i-Orlando Pirates
2013-02-14 10:05
Johannesburg - Umqeqeshi weSuperSport United uGavin Hunt uthi lilodwa iqembu ebelidlala enkundleni yezemidlalo i-Orlando Stadium, ngoLwesithathu ebusuku, wathi lelo qembu akubanga yi-Orlando Pirates, kubika iKickOff.com.
AmaBhakabhaka avalele laba linye phakathi, lishaywa ngu-Oupa Manyisa, kwaba ukunqoba kwawo lokho, nokubuyisele iqembu esicongweni sePremier Soccer League.
“Ngiphoxeke kakhulu ngoba besizitshellile ukuthi sizodlala, abadlali bePirates bebevale emuva belinde ukuthi silahle ibhola. Lokhu kungesinye sezizathu ezenza neqembu lesizwe lihluleke," kusho uHunt ngemuva komdlalo.
UHunt uthi bekungamele iPirates inikwe i-penalty.
“Bavele baphiwa nje i-penalty, ukube bekuyi-penalty ngempela, bekuzomele kuphume nekhadi elibomvu. Kuchaza ukuthi ngempela lokhu?"
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
URamphele wesulile kwaGold Fields
2013-02-13 14:02
Johannesburg - Isishoshovu sobandlululo esihlonishwa kakhulu uMamphela Ramphele usesulile ekubeni nguSihlalo weGold Fields [JSE:GFI] ngoLwesibili, nosekuqinise izinsolo ezithi uzosungula iqembu lezombusazwe, nahlose ukuba lidlisele ogageni i-ANC.
IGold Fields ithe uRamphele ukhethe ukushiya "ukuze aqhube umsebenzi wakhe wokusebenzela abantu, umnotho nakwezepolitiki".
Lowo owayenguSihlalo weSouth African Airways uCheryl Carolus nguye ozongena ezicathulweni zikaRamphele, kusho le nkampani.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Unikezwe odilikajele ababili ngelokubulala
2012-04-05 14:09
Johannesburg - Owesilisa olahlwe yicala lokubulala owesifazane osekhulile nomzukulu wakhe eTholeni Village, eButterworth, unikezwe odilikajele ababili eNkantolo eNkulu yaseMthatha, kusho amaphoyisa ase-Eastern Cape ngoLwesine.
UMqwalaseli Mabhayi, 33, uthole odilikajele ababili neminyaka eyishumi ngokugqekeza, kusho uCaptain Jackson
Manatha.
UNtombomzi Gubevu, 70, nomzukulu wakhe uNonelwa
Gubevu, 12, batholwe bebulewe ekhaya labo ngomhlaka 22 Febhuwari 2009.
UMabhayi wabe eseboshwa emuva kwenyanga.
"Ngesikhathi kuqhubeka uphenyo, kuvele ukuthi wabulala laba ngoba bengase babe ngofakazi ecaleni lokudlwengula, nalapho uMabhayi ayengumsolwa khona," kusho uManatha.
Ecaleni lokudlwengula uMabhayi watholwa engenacala.
- Landela
IzindabaNews24 kuTwitter
- SAPA


text:
Kuqale ukuqagela ngesikaMkhizeComment on this story
SIMPHIWE NDWANDWE
SEKUQALILE ukuqagela KwaZulu-Natal mayelana nokuthi ngubani ongase avale isikhala esingadaleka kwesobuNdunankulu besifundazwe uma uDkt Zweli Mkhize egcina eqokelwe kwesikaMgcinimafa we-ANC kuzwelonke engqungqutheleni yokukhetha ubuholi ezoba seMangaung, eFree State, ngenyanga ezayo.
Ukuqagela kulandela isinyathelo sesifunda saseThekwini, okungesikhulukazi KwaZulu-Natal, esiphumele obala ngempelasonto saqoka uMkhize ekubeni nguMgcinimafa uma uMengameli Jacob Zuma edla ukhetho ihlandla lesibili.
Lesi sikhundla njengamanje siphethwe nguMnuz Matthew Phosa abangafuni nakumbona ephindela kuso labo abeseka ihlandla lesibili kuZuma.
Lesi sifunda besinombuthano eDUT ophikweni i-ML Sultan lapho bekuhlaziywa amagama aphakanyiswe ngamagatsha angu-96 kwangu-103 angaphansi kwalesi sifunda.
“Sengathi uMkhize kuyacaca ukuthi uyangena njengoba esephakanyiswe yiTheku nje. Angithi waqale waphakanyiswa yisifundazwe iMpumalanga kulesi sikhundla. Kusobala ukuthi uzogcina engenile ngoba akekho ongaboni ukuthi uZuma uzothatha ihlandla lesibili. Inkinga manje isekutheni wubani ozoba nguNdunankulu lapha KwaZulu-Natal. Mina ngibona uMnuz Senzo Mchunu noDkt Sibongiseni Dhlomo bengase babe sethubeni lokuthatha amandla,” kusho ilungu le-ANC ku-ward 76 eLamontville.
Elinye ilungu laleli qembu elizinze eMpangeni lithe: “Umbango uzoba phakathi kukaMnuz Senzo Mchunu noMnuz Willies Mchunu. Kodwa-ke ngeke ngimangale uma kungena uNkk Peggy Nkonyeni noma Nksz Nomusa Dube ngoba banamandla kakhulu futhi uKhongolose uyabezwa. Ngeke wazi ukuthi yini ezobhekwa kodwa ozothatha noma kanjani uphakathi kwala magama. Isikhundla sikaMgcinimafa ku-ANC sidinga oseqokiwe alibhekise eLuthuli House eGoli ngokugcwele.
NgoMgqibelo amagatsha e-ANC aseqedile ukuphakamisa amagama angu-96 abuyisele uZuma kwesobumengameli, achitha uMnuz Kgalema Motlanthe kwesePhini likaMengameli esikhundleni sakhe kwafakwa uMnuz Cyril Ramaphosa.
UMnuz Gwede Mantashe onguNobhala noSihlalo uNkk Baleka Mbete kuphakanyiswe ukuthi babuyiselwe ngo-elethu ezikhundleni abavele bekuzona.
UNkk Thandi Modise, onguNdunankulu waseNorth West, iTheku liyamchitha kwesePhini likaNobhala esikhundleni sakhe kuphakanyiswe uNkk Jesse Duarte.”
Izolo kube khona ukubambezeleka eLamontville lapho bekulindeleke ukuthi kuqale uhlelo lokuphakanyiswa kwamagama njengoba uDkt Sibongiseni Dhlomo onguSihlalo wesifunda saseThekwini ebebheke ngeso lokhozi ukuthi abangase babe yizithunywa ezizokhetha ubuholi babhaliswe ngokusemthethweni yini futhi bangamalungu alo yini leli gatsha.
Kuze kwashaya ihora lesithathu abantu besalinde ukungena bahlolwe kanti bebemi izixongololo evutha engabaselwe uDhlomo esangweni okungenwa kulona ehholo lomphakathi. UMnuz Bheki Cele okuyigatsha lakhe ubengabonwa nangokhalo kanti kubikwe ukuthi unomsebenzi ekhaya.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Akucaci noma izoqhubeka eyeVodacomComment on this story
ZIYAQONGA izinkomba zokuthi abalandeli bezinkunzi zaseSoweto i-Orlando Pirates neKaizer Chiefs bazoyizwa ngendaba kulo nyaka iVodacom Challenge.
Iphephandaba elinguzakwabo waleli, iThe Mercury libike ukuthi iTheku lizihlangulile ekusingatheni lo mqhudelwano obuzolidla u-R3.5 million.
Ngokusho kwalo mbiko, abakwaSAIL okuyinkampani engabanikazi beVodacom Challenge banqume ukuyimisa ngenxa yokuthi amanye amaqembu abezodlala abengakazisayinisi izivumelwano.
Lawo maqembu yiNewcastle United yase-England osekuvele ukuthi inohambo oluya eChina ngoJulayi kanjalo neTP Mazembe yaseDR Congo enemidlalo ngezinsuku ebezibekelwe iVodacom Challenge.
Kodwa okungacaci wukuthi ukuhoxa kweTheku nokungasayini ngesikhathi kwamaqembu ngabe kusho ukuthi uzohoxiswa wonke yini umqhudelwano noma uzoyiswa kwesinye isifundazwe.
Umqondisi wakwaSAIL, uJabulani Mathibela, uthe ngeke bazifake ingcindezi ngokuphendula imibuzo bengakaxhumani nabo bonke abathintekayo.
“Ngingakusho kugcwale umlomo ukuthi asinayo ingcindezi ngoba thina asikaze simemezele ukuthi iVodacom Challenge ikhona, yimibiko yabezindaba ebisho njalo njengoba manje sekuyibona futhi abathi ayikho,” kusho uMathibela.
Ngokusho kwakhe, bebezokhipha isitatimende esicacisa konke izolo kodwa bebesalinde ukuxhumana “nelinye lamaqembu”.
Lelo qembu yiKaizer Chiefs njengoba uJessica Motaung oyisikhulu sezokumaketha ephesheya kwezilwandle.
Imibuzo ethunyelelwe iPirates ayizange iphendulwe kanti abakwaVodacom badlulisele konke kuSAIL bathi yibona abazocacisa.
Kushiya imibuzo ukuthi kungani iSAIL ifuna ukukhipha isitatimende esikhundleni sokwethula umqhudelwano kwabezindaba njengenjwayelo.
Ngokujwayelekile bekushaya lesi sikhathi sekucaca ukuthi yimaphi amaqembu azodlala nezinkundla okuzodlalelwa kuzona. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ugogo (70) udlwengulwe phambi kwabazukuluComment on this story
NOKUBONGWA PHENYANE
ESIKHATHINI esiyizinyanga ezimbili ezedlule sekudlwengulwe ogogo abane ezigamekweni ezihlukene KwaZulu-Natal. Isigameko sakamuva ngesayizolo ezintatha eMandeni lapho kudlwengulwe khona ugogo oneminyaka engu-70 kubuka abazukulu bakhe.
Ezinyangeni ezimbili ezedlule izalukazi ezimbili ezineminyaka engu-94 no-84 zidlwenguliwe KwaSwayimani ezehlakalweni ezahlukene kwaboshwa owesilisa namanje osagqunywe ejele njengoba icala lakhe lisaqhubeka.
Izolo kuboshwe owesilisa oneminyaka engu-35 osolwa ngokudlwengula isalukazi ephindelela kubuka abazukulu baso abathathu okukhona kubo nokhubazekile. Umsolwa kuthiwa ubesefuna ukumdlwengula nalo mzukulu okhubazekile.
Lo gogo wasesigodini saseMantungweni ohlala nalezi zingane ezineminyaka engu-21, eyisikhombisa nenonyaka owodwa, uthi into emvelele uyoyixoxela amagwababa echobana njengoba umsolwa eze waphumula eqeda ukumdlwengula okokuqala waphinda ngezintathakusa.
Lo wesilisa kuthiwa uboshwe khona izolo ngemuva kokuhlasele lesi salukazi endlini yaso yamapulangwe nafike waqala ngokufuna umali.
Okhulumela amaphoyisa, uCaptain Thulani Zwane, uthe umsolwa uzovela maduzane enkantolo yeMantshi eShowe.
Ngokusho kwalesi salukazi, umsolwa ufike wabangqongqozela belele ngezithuba zaphakathi kwamabili ebaphoqa ukuthi bavule umnyango.
“Ngemuva kokungikhombisa ummese ngivele ngavula, wathi angikhiphe imali, ngamtshela ukuthi anginayo, wathi angisondele kuye,” kusho lo gogo.
Uthe ngemuva kwalokho ube esekhumula ibhulukwe lakhe umsolwa wagibela phezu kwakhe kubuka abazukulu bakhe akade sebethukile bengakwazi nokumlwela.
“Ngesikhathi esebuya okwesibili ungibuze ukuthi abazukulu bami abafana noma amantombazane, ngamtshela ukuthi amantombazane baseyizingane futhi khona nokhubazekile kubo. Ngemuva kwalokho ube esengikhiphela phandle wangikhomba ngommese wangilalisa etsheni la ngicishe ngafa khona njengoba engishaye kabuhlungu wangiphinda futhi wangidlwengula,” kusho yena.
Uthi uze wasizwa yinja yakwamakhelwane okuyiyo ekhonkothile nokugcine ngokuthi umsolwa ahambe, wabanjwa ngamaphoyisa.
Omakhelwane bathi unina kamsolwa usehlulekile nguyena njengoba ngesonto eledlule ucishe washisa ingane kadadewabo ngamanzi abilayo efuna imali.
Kwezinye izigameko ezifuze lezi, eMngungundllvu kwatholakala isalukazi esineminyaka engu-74 esahamba siya emtholampilo sibulewe sadlwengulwa.
Ngemuva kwalokho kwaphinde kwadlwengulwa esinye esineminyaka engu-78 sabulawa oThukela. Esinye esineminyaka engu-65 eXobho sadlwengulwa wumfana oneminyaka engu-17.
Amacala okudlwengulwa kwalabo gogo wonke asezinkantolo kodwa akekho osagwetshiwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Umfana, 16, ubulale intombi yakhe
2011-10-17 07:51
Indhrannie Pillay, The Witness
Durban - Umsolwa, 16, uboshiwe kulandela ukugwaza intombi yakhe, 15, eSawoti.
UNompumelelo Shange ushonele ekhaya lakhe kwaMgayi emuva kokugwazwa esiswini.
“Kukholakala ukuthi uShange utholwe yisoka lakhe emi nabafana abathathu. Ube esethi mabahambe noShange, uShange wanqaba," kusho uCaptain Vincent Pandarum.
“Lo mfana wabe eseya ekhaya likaShange ngosuku olulandelayo nalapho kwaqubuka khona ingxabano. Wabe esemgwaza ebaleka."
- Landela IzindabaNews24 kuTwitter
- The Witness


text:
Iphoyisa lihudulwe yimoto ebeliyimisa
2012-12-21 14:48
Johannesburg - Iphoyisa likaMasipala waseGoli lihudulwe yitekisi ngesikhathi lizama ukuyimisa emgwaqeni uM1 ngoLwesihlanu.
Okhulumela amaphoyisa uChief Superintendent Wayne Minnaar uthe amalungu omphakathi abe eseyimisa itekisi ngesikhathi ebona iphoyisa lingaphansi kwayo ngakuCorlett Drive.
Umshayeli ube eseboshwa kanti uzovela eNkantolo yeMantshi eGoli ngoMsombuluko ngamacala okuzama ukubulala nokungami uma emiswa yiphoyisa lomgwaqo.
Iphoyisa, igama lalo elingakadalulwa, liphuthunyiswe eMilpark Hospital lisesimweni esibucayi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kutholakale isidumbu sengane esitamukokweni
2012-07-16 16:45
Johannesburg - Abasebenzi bakaMasipala waseMafube eFree State bathole isidumbu sengane eneminyaka emibili ubudala silahlwe esitamukokweni, kusho amaphoyisa ngoMsombuluko.
Okhulumela amaphoyisa uSergeant Mmako Mophiring uthe abasebenzi bebeqhuba umsebenzi wabo njengenjwayelo ngesikhathi bezithela esidunjini sengane.
Okwamanje ingane lena ibingakahlonzwa, kuyacelwa abantu bavele emaphoyiseni uma kukhona abakwaziyo.
Ingane ibigqoke ibhuluko elibomvu, ijezi elinenhliziyo enombala obomvu kanye namasokisi anombala okuhlaza nophinki.
UMophiring uthe kuzohlolwa isidumbu sengane.
– Landela IzindabaNews24 kuTwitter
(@IzindabaNews24).


text:
Kushone umvukuzi eMpumalanga
2012-11-09 12:02
Johannesburg - Kushone umvukuzi ngesikhathi evelelwa yingozi emayini iHarmony Gold ese-Evander, ngaseSecunda, eMpumalanga, kusho le nkampani ngoLwesihlanu.
IHarmony esitatimendeni ithe le ndoda ibilungisa okuthile ngoLwesine ntambama ngesikhathi yehlelwa yilo mshophi.
Inkampani ithe iyaphenya ngalesi sigameko.
Kuzomiswa ukusebenza kokutholakala kwensimbi kulo mgodi kuze kube kuphothulwa uphenyo.
Iminye imininingwane ibingakacaci kahle.
- Landela
IzindabaNews24 kuTwitter
- SAPA


text:
Sekulimale abaningi engozini yebhasi
2012-08-09 09:26
Johannesburg - Abantu abangu-16 balimele ngesikhathi kwehla ingozi yebhasi emgaqweni ongu-R71 Tzaneen Bypass, ngaphandle kwasePolokwane, eLimpopo, kusho abahambisa usizo oluphuthumayo.
Okhulumela abakwaNetcare 911 uJeffrey Wicks uthe abantu abathathu balimele kambi.
"Imibiko ikhombisa ukuthi umshayeli webhasi uhlulekile ukuyilawula yase iginqika,” kusho uWicks.
"Abahambisa usizo oluphuthumayo basendaweni yesehlakalo.”
UWicks uthe abantu balashelwe endaweni yesehlakalo ngaphambi kokuthi baphuthunyiswe esibhedlela.
– Landela IzindabaNews24 kuTwitter
(@IzindabaNews24).


text:
Sekuhlukile manje - Rihanna
2013-01-31 10:03
Los Angeles - Umzwilili wezingoma ze-R&B uRihanna ukuqinisekisile ukuthi usebuyelene noChris Brown, nosengaphansi kweso lomthetho ngokumshaya ngo-2009.
"Ngifike esinqumweni sokuthi injabulo yami ebalulekile," kucashunwa uRihanna etshela iphephabhuku iRolling Stone ngesikhathi enengxoxo nalo.
"Bengingeke ngivumele izimvo zabantu ukuthi zivimbe injabulo yami. Uma ngabe ngenza iphutha, kulungile-ke yiphutha lami," esho.
Uthe ukubuyelana kwakhe noBrown, 23, ukwenze ngokuthanda kwakhe futhi ngeke asazinaka izimfamona ukuthi zithini.
"Ngemuva kokuba sezinhlungwini iminyaka eminingi, ngidiniwe futhi ngisebumnyameni, kuhle ukuphila iqiniso lami futhi ngivuze uma kunesidingo," kusho uRihanna, 24.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Yenzani engikushoyo, hhayi engikwenzayo - Malema
2012-11-20 10:00
Polokwane - Lowo owaxoshwa njengomholi we-ANC Youth League (ANCYL) uJulius Malema
usexwayise abeSA Students' Congress (Sasco) abasanda kuqokelwa kuStudent
Representative Council (SRC) e-University of Limpopo, ophjikweni oluseTurfloop ukuthi bangaphili impilo yobukhazikhazi.
UMalema ukhulume nabafundi ehholo ebeligcwele kuvalwe ngomuntu emnyango ngoMsombuluko ebusuku wathi abafundi akumele bashintshe indlela abaphila ngayo ngokuthi bathenge obhazabhaza bamathelevishini, izingubo zikanokusho njengoba lokho kuzokwenza ukuthi abanye abafundi babasole ngokubadayisa.
“Uma niphuma niyohlala ngaphandle nizokhohlwa ngokushesha ngobunzima obubhekene nabafundi," kusho uMalema.
UMalema, nowaziwa ngempilo yakhe yobuswenka nokuthanda izinto zikanokusho, uthe ithemba abafundi abalibeke kubaholi beSRC libahlola ukuthembeka kwabo.
“Amandla akumele ashintshe indoda, kodwa kumele abonakalise ukuthi ubani indoda yangempela."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuboshwe umshushisi ngelenkohlakalo eKZN
2012-10-09 08:28
Durban - Umshushisi womphakathi osebenza eNkantolo yeMantshi yaseMnambithi uboshiwe kulandela izinsolo zenkohlakalo, kusho amaphoyisa aKwaZulu-Natal.
Lo mshushisi, 37, obesebenza enkantolo yamacala amathikithi omgwaqo, ubefuna amantshontsho kulabo abanamathikithi ukuze kuzosuswa amagama abo ohlwini lwabaphambene nengalo yomthetho, kusho uColonel Jay Naicker.
Abantu abathathu baya emaphoyiseni ngemuva kokuthi lo mshushisi efune ukugwazelwa.
Ube esebekwa amacala amathathu enkohlakalo nokuvimbela ukusebenza kwengalo yomthetho.
Kulindeleke avele enkantolo kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kugwilize ingane e-swimming pool yasekhaya kubo
2012-12-31 14:29
Johannesburg - Intombazanyana eneminyaka engu-13 ubudala igwilize yashona e-swimming pool esekhaya kubo eKrugersdorp, kusho abahambisa usizo lokuqala eGoli.
Abatakuli bafike kubo kwengane ngezithuba zawo-22:00 ebusuku, isivele ikhishiwe emanzini, bazame ukuyiphaphamisa kwaba nhlanga zimuka nomoya, kusho okhulumela abakwaNetcare 911 uSanti Steinmann.
"Abahambisi bosizo baqhubekile bazama ukuyiphaphamisa kwaze kwaphela imizuzu engu-30 kwangaba khona mehluko. Ingane ishonele endaweni yesehlakalo.”
– Landela Izindaba News24 kuTwitter
(@IzindabaNews24).


text:
Unqatshelwe ibheyili uJub Jub
2012-11-07 14:04
Johannnesburg - INkantolo eNkulu eGoli ichithe imizamo yokuthola ibheyili, yomculi olahlwe ngamacala okubulala abafundi uMolemo "Jub Jub" Maarohanye.
UJaji uJ Coetzee uvumelane neNkantolo yeMantshi yaseProtea, wathi uMaarohanye wehlulekile ukuveza izizathu ezanele zokuthi anikwe ibheyili.
"Kuncane kakhulu uma kukhona okuyisizathu sokuthi uMaarohanye anganikwa ibheyili," kusho uCoetzee.
UMaarohanye nomngani wakhe uThemba Tshabalala, batholakala benamacala amane okubulala abafundi, lokhu kwenzeka ngesikhathi kushayisana izimoto zabo behajana emgwaqeni, ngenyanga kaMashi ngo-2010.
Balahlwa ngamacala mhla ziyisithupha ku-Okthoba, kulindeleke ukuthi bagwetshwe ekupheleni kukaNovemba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Indoda igwaze izingane ezingu-22 eChina
2012-12-14 14:02
Beijing - Indoda ivuke umbhejazane yagwaza izingane ezingu-22 ezifunda esikoleni samabanga aphansi eChina, kusho izikhulu kuleliya lizwe ngoLwesihlanu.
Umhlaseli lo uboshiwe, kusho okhulumela uhulumeni waseGuangshan esifundazweni iHenan, nalapho kwenzeke khona lesi sigameko.
"Kugwazwe izingane ezingu-22 zesikole samabanga aphansi, nomuntu omdala ohlala endaweni, kodwa akekho oshonile," kusho lesi sikhulu esinqabile ukudedela igama laso sitshela abe-AFP.
Inhlangano yabezindaba iChina News Service ithe le ndoda ihlasele abafundi ngaphandle kwamagceke esikole.
IChina isike yazibona izigameko ezinjengalezi kule minyaka emibili eyedlule, okubalwa izigameko zango-2010 nalapho kwabulawa khona abantu abangu-15.
- Landela
IzindabaNews24 kuTwitter
- Sapa - AFP